എംസോണ്‍ റിലീസ് - 1130 http://www.malayalamsubtitles.org/ www.facebook.com/msonepage
പരിഭാഷ : ഗായത്രി മാടമ്പി
സംവിധാനം : ആൻഡ്രൂ തർക്കോവിസ്കി
"സ്റ്റോക്കർ "
"അത് ഉൽക്കയായിരിക്കുമോ ?
പ്രപഞ്ചത്തിന്റെ ഉൾഗർഭത്തിൽ നിന്നുള്ള അന്യഗ്രഹജീവികൾ ഇവിടം സന്ദർശിക്കാൻ വന്നതാകുമോ?
എന്താണെങ്കിലും, ഞങ്ങളുടെ ഈ കുഞ്ഞ് രാജ്യം..
ഒരു അത്ഭുതകരമായ പ്രദേശത്തിന്റെ ജനനത്തിന് സാക്ഷ്യം വഹിച്ചു. - അതാണ് സോൺ
ഞങ്ങൾ ഉടനെ തന്നെ അവിടേയ്ക്ക് ഒരു കൂട്ടം ആളുകളെ അയച്ചു.
ഇതുവരെയും അവർ തിരിച്ചെത്തിയിട്ടില്ല.
അതിനു ശേഷം ഞങ്ങൾക്കും സോണിനുമിടയിൽ കാവൽസൈന്യം വലയം തീർത്തിരിക്കുകയാണ്.
ചിലപ്പോ അതൊരു നല്ല തീരുമാനമായിരിക്കാം. എനിക്കത്ര തീർച്ചയില്ല "
-നൊബേൽ സമ്മാന ജേതാവ് പ്രൊഫസർ വാലസുമായിട്ടുള്ള അഭിമുഖത്തിൽ നിന്നും
എന്തിനാ എന്റെ വാച്ചെടുത്തത്?
നിങ്ങളോടാ ചോദിക്കുന്നത്.. എവിടേക്കാ?
നിങ്ങളെനിക്ക് വാക്ക് തന്നപ്പോൾ ഞാൻ വിശ്വസിച്ചു.
നിങ്ങൾക്ക് നിങ്ങളെ പറ്റിയോ വിചാരമില്ല. ഞങ്ങളെ കുറിച്ചോർത്തോ?
നിങ്ങളുടെ മോളെ പറ്റിയോർത്തോ?
അവളൊന്ന് പൊരുത്തപ്പെട്ട് വരുമ്പോളേക്കും നിങ്ങളിതാ വീണ്ടും തുടങ്ങാൻ പോവാണല്ലേ?
നിങ്ങളെന്നെയൊരു കിഴവിയാക്കി. എന്റെ ജീവിതം നശിപ്പിച്ചു !
ഒച്ച വെയ്ക്കാതെ. കൊരങ്ങത്തി എണീക്കും.
നിങ്ങളെ കാത്ത് കാത്തിരുന്ന് ഒടുക്കം ഞാൻ ചാവും !
നിങ്ങൾക്ക് ജോലി ചെയ്യണം അല്ലേ??
നിങ്ങളിനി മുതൽ മനുഷ്യന്മാർ ചെയ്യുന്ന ജോലി ചെയ്ത് ജീവിച്ചോളാമെന്ന് വാക്ക് തന്നതല്ലേ !
ഞാൻ ഉടനെ തന്നെ തിരിച്ചു വരും.
നിങ്ങൾ വീണ്ടും ജയിലിൽ പോകും മനുഷ്യാ !
ഈ വട്ടം അഞ്ചല്ല, പത്തു വർഷം ജയിലിൽ കിടക്കേണ്ടി വരും !
10 വർഷം കഴിഞ്ഞു വരുമ്പോൾ നിങ്ങൾക്ക് സോൺ എന്നല്ല ഒരു കോപ്പും ഉണ്ടാകില്ല.!
അപ്പോഴേക്കും ഞാൻ ചത്തിട്ടുമുണ്ടാകും.
എന്നെ സംബന്ധിച്ച്‌ എല്ലായിടവും ജയിൽ തന്നെയാണ് !
- പോവരുത് !
പോവരുതെന്ന് !
പോ ! അവിടെ പോയി ചീഞ്ഞു നാറി ചാവ് !
ഏത് നശിച്ച ദിവസമാണാവോ നിങ്ങളെ ഞാൻ കണ്ടു മുട്ടിയത് ! അലവലാതി !
ദൈവശാപം കൊണ്ടാണ് നിങ്ങൾക്ക് വികലാംഗയായ മകളുണ്ടായത് !
ആ ശാപത്താൽ ഞാനും ഇന്ന് നരകിക്കുന്നു !
എന്റെ പൊന്നേ, ഈ ലോകം പ്രത്യാശയറ്റതും നിരാശാജനകവുമാണ്.
അതിനാലിവിടെ അതീന്ദ്രിയജ്ഞാനമോ ഭാവനയോ പറക്കും തളികകളോ..
ഒന്നും തന്നെയില്ല.
ഈ ലോകമിപ്പോൾ ഉരുക്കുനിർമിതമായ ചിന്തകളാൽ ഭരിക്കപ്പെടുന്നു.
ആ ക്ലേശം സഹിക്കാവുന്നതിലുമപ്പുറമാണ്.
പറഞ്ഞിട്ടെന്തു കാര്യം !ഈ നിയമങ്ങൾ ഒരിക്കലും ലംഘിക്കപ്പെടുന്നില്ല.
ഇതൊക്കെ ലംഘിക്കപ്പെടെണ്ടതാണെന്നു പോലും അവർക്ക് അറിയാൻ മേലാ.
അത് കൊണ്ട് എന്റെ കൊച്ച് പറക്കും തളികയൊന്നും...
...പ്രതീക്ഷിച്ചിരിക്കണ്ട. അത് വെറുതെ ആവേശം കൂട്ടുകയേയുള്ളു.
അപ്പൊ ഈ ബെർമുഡ ട്രയാങ്കിളോ? അത് സത്യമല്ല എന്നൊന്നും നിങ്ങൾക്ക് പറയാൻ..
ബെർമുഡ ട്രയാങ്കിൾ എന്ന ഒരു സംഗതിയേ ഇല്ല.
ഉദാഹരണത്തിന് ത്രികോണം എ.ബി.സി എന്നത് ത്രികോണം എ-പ്രൈം, ബി-പ്രൈം,
സി-പ്രൈം എന്നിവയ്ക്ക് തുല്യമായിരിക്കും. ഇതാണ് ശാസ്ത്രത്തിന്റെ യുക്തി.
കേട്ടിട്ട് തന്നെ നിനക്ക് നല്ല ബോറായി തോന്നുന്നില്ലേ?
ജീവിക്കുകയാണെങ്കിൽ മധ്യകാലഘട്ടത്തിൽ ജീവിക്കണം.
ഓരോ വീട്ടിലും അവരുടേതായ ചൈതന്യം. എല്ലാ ആരാധനാലയങ്ങളിലും അവരുടേതായ ദൈവം.
ആളുകളോ..എത്ര ചെറുപ്പം ! ഇപ്പൊ നാലിൽ ഒരാൾ കിളവനായിരിക്കും.
ഇത് വളരെ വിരസമായ ഒരു സത്യമാണ് എന്റെ ചക്കരേ..
പക്ഷെ നിങ്ങൾ പറഞ്ഞത് സോൺ എന്നത്..
..ഉത്‌കൃഷ്ടമായ സംസ്കാരത്തിന്റെ അനന്തരഫലമാണെന്നാണെല്ലോ
അതൊക്കെ തന്നെ. പക്ഷെ ഈ നിയമങ്ങളും ശാസ്ത്രത്തിന്റെ യുക്തിവാദങ്ങളും നിനക്ക് മടുക്കും.
മാത്രമല്ല അവിടെ ചൈതന്യവുമില്ല, അതില്ലെങ്കിൽ പിന്നെ ദൈവവുമില്ല.
എന്തെന്നാൽ ഇനി ദൈവവും ഒരു സങ്കൽപ്പം മാത്രമാണെങ്കിൽ..
അതേപ്പറ്റി എനിക്ക് ചിന്തിക്കാൻ വയ്യ.
അങ്ങേര് വന്നല്ലോ.. കൊള്ളാം !
അപ്പോ ഞാൻ വിട വാങ്ങട്ടെ കൂട്ടുകാരി..
ഈ പെണ്ണിന് നമുക്കൊപ്പം സോണിലേയ്ക്ക് വരണമെന്നുണ്ട്.
അവൾ നല്ല ധൈര്യമുള്ള സ്ത്രീയാണ്. അവളുടെ പേര്..
ക്ഷമിക്കണം, നിന്റെ പേരെന്തായിരുന്നു??
അവിടേയ്ക്ക് ആളുകളെ കടത്തുന്നത് നിങ്ങളാണോ?
ഞാനെല്ലാം വിശദമായി പറഞ്ഞുതരാം.
പോകൂ.
മരമണ്ടൻ !
നിങ്ങൾക്കെന്താ അടിച്ചു വെളിവില്ലാതായോ?
അതെന്താ അങ്ങനെ ചോദിച്ചത്?
സാധാരണ മനുഷ്യന്മാര് കുടിക്കുന്ന പോലെ ഒരെണ്ണം കുടിച്ചിട്ടുണ്ടെന്നേയുള്ളൂ.
പെണ്ണുങ്ങളും പിള്ളേരും വരെ കുടിക്കുന്നു.
അതുപോലെ ഒരെണ്ണം അടിച്ചു. അത്രേയുള്ളൂ.
നാശം ! എന്തൊരു വഴുക്കലാണ് !
ആഹ് കുടിച്ചോ.. നമുക്കിനിയും സമയമുണ്ട്.
യാത്രയ്ക്കിടയിൽ കുടിക്കാൻ ഒരെണ്ണം വാങ്ങിച്ചാലോ?
എന്ത് പറയുന്നു?
ഇത് കൊണ്ട് പോ.
ഓഹ് മദ്യം വിൽക്കാനും വാങ്ങാനും പാടില്ല എന്നല്ലേ നിയമം. മനുഷ്യവംശം നേരിടുന്ന മഹാവിപത്ത്.
ആയിക്കോട്ടെ. എന്നാൽ ബിയർ മതി.
അയാൾ നമ്മുടെ കൂടെ വരുന്നുണ്ടോ?
സാരമില്ല.. ആളുടെ കെട്ട് വിട്ടോളും. അയാളും നമുക്കൊപ്പം വരുന്നുണ്ട്.
നിങ്ങൾ ശരിക്കും പ്രൊഫസ്സറാണോ,?
വിരോധമില്ലെങ്കിൽ പറഞ്ഞാമതി കേട്ടോ.
അല്ലെങ്കിൽ വേണ്ട ഞാൻ എന്നെ പരിചയപെടുത്താം. ഞാൻ..
നിങ്ങളുടെ പേര് എഴുത്തുകാരൻ എന്നല്ലേ.
അങ്ങനെയോ. അപ്പൊ എന്റെ പേരെന്താ?
നിങ്ങള് പ്രൊഫസ്സറാണ്.
അതാണ്. കാര്യയെന്താച്ചാൽ ഞാൻ എഴുത്തുകാരൻ തന്നെയാ
അതോണ്ട് തന്നെ എന്നെ എല്ലാരും അങ്ങനെ വിളിച്ചു ശീലായി.
- നിങ്ങൾ എന്തിനെ കുറിച്ചാ എഴുതാറ് ? - വായനക്കാരെ പറ്റി.
എഴുതാനും മാത്രം ഇപ്പോ എന്താ ഉള്ളത്.
ആരും ഒന്നിനെ പറ്റിയും എഴുതേണ്ട കാര്യമൊന്നുമില്ല.
നിങ്ങൾ കെമിസ്റ്റ് ആണോ?
ഫിസിസിസ്റ്റ് ആണ്.
സത്യത്തിനു പിന്നാലെയുള്ള തിരച്ചിൽ. എന്തൊരു ബോറായിരിക്കുമല്ലേ?
ഒളിച്ചിരിക്കുന്ന സത്യങ്ങൾ നിങ്ങൾ തപ്പി കണ്ടുപിടിക്കുന്നു.
ഒരിടത്തു കുഴിക്കുമ്പോ അതാ !-- യുറേക്കാ !
ന്യൂക്ലിയസ് പ്രോട്ടോണുകളാൽ നിർമ്മിച്ചതാണെന്ന് കിട്ടും.
വേറൊരിടത്ത് കുഴിച്ചാൽ അടുത്തത് -- ആഹാ !
ത്രികോണം എ. ബി. സി മാത്രമേ ത്രികോണം എ, ബി, സി...
...എന്നിവയ്ക്ക് തുല്യമായിട്ടുള്ളൂ എന്ന് അറിയും
എന്റെത് അതിൽ നിന്ന് കുറച്ച് വ്യത്യസ്തമാണ്.
ഞാനും കുഴിച്ചു മൂടപ്പെട്ട സത്യങ്ങൾക്ക് വേണ്ടിയുള്ള തിരച്ചിലിലാണ്.പക്ഷെ..
കുഴിക്കും തോറും എനിക്ക് കിട്ടുന്നത്..
കുന്നോളം ക്ഷമ ആണ്. അല്ലാതിപ്പോ എന്താ പറയാ !
നിങ്ങള് ഭാഗ്യവാനാണ്.
മ്യൂസിയത്തിൽ പ്രദർശിപ്പിച്ചിരിക്കുന്ന പുരാതനമായ ഒരു കുടത്തിന്റെ കാര്യം തന്നെ നോക്ക്.
തുടക്കത്തിൽ അതിനെ ആഹാരം വിളമ്പിവെയ്ക്കാൻ ഉപയോഗിച്ചിരുന്നതായിരിക്കണം.
എന്നാൽ ഇപ്പോൾ അത് ലോകമെങ്ങും വാഴ്ത്തിപാടുന്ന ഒരു കലാസൃഷ്ടിയാണ്.
അതിന്റെ അലങ്കാരപ്പണികളിലും ആകൃതിയിലും ആളുകൾ ആവേശം കൊള്ളും.
"എന്ത് ഭംഗിയാ..എന്താ രസം" !
പെട്ടെന്നൊരു ദിവസം ഇതേ പുരാതനവസ്തു കുപ്പതൊട്ടിയിൽ കിടക്കുന്നത് കാണാം.
ഏതോ കോമാളി, പുരാവസ്തു ഗവേഷകർക്ക് കളിക്കാൻ ഇട്ടുകൊടുത്ത..
വെറുമൊരു പഴഞ്ചൻ കുടം
വാഴ്ത്തിപാടലുകൾക്ക് എത്ര പെട്ടെന്നാണ് ആയുസ്സില്ലാതാകുന്നത്. അല്ലേ?
നിങ്ങൾക്ക് ഇത് മാത്രേ ചിന്തയുള്ളൂ?
ആണെങ്കിൽ വല്ലാത്ത കഷ്ടം തന്നെ !
ഞാനധികം ചിന്തിക്കാറൊന്നുമില്ല. അതെനിക്ക് ദോഷമാണ്.
വിജയപരാജയങ്ങൾക്കിടയിൽ ചിന്തിക്കുന്നതും എഴുതുന്നതും ഒക്കെ എങ്ങനെയാണ്‌.
പിന്നല്ലാതെ ! ഞാനെഴുതുന്നത് ഒരു 100 വർഷങ്ങൾക്കപ്പുറവും ആരും വായിക്കുന്നില്ലെങ്കിൽ..
പിന്നെ എന്ത് തേങ്ങയ്ക്കാണ് ഞാൻ എഴുതുന്നത്?
പറയൂ പ്രൊഫസ്സർ, നിങ്ങളെന്തിനാ ഈ കുഴപ്പത്തിൽ വന്നുപെട്ടത്?
സോണിനെ കൊണ്ട് നിങ്ങൾക്കെന്താ ആവശ്യം?
ഞാനൊരു ശാസ്ത്രജ്ഞനാണ്.
നിങ്ങൾക്കത് കൊണ്ട് എന്താ ആവശ്യമെന്ന്?
നിങ്ങൾ എഴുത്തുക്കാരനല്ലേ.
നിങ്ങളുടെ പിന്നാലെ എത്ര പെണ്ണുങ്ങള് വരി നിൽക്കുന്നുണ്ടാകും.
എനിക്കെന്തോ ഒരു പ്രചോദനം തോന്നുന്നില്ല.ഞാനിപ്പോ അതിനായുള്ള അലച്ചിലിലാണ്.
അപ്പൊ ഈ അലച്ചിലും ഒരു ശീലമായി കാണുംലേ.
എന്ത്? ആഹ്.. ഒരുതരത്തിൽ പറഞ്ഞാൽ അതെ
അത് കേട്ടോ? നമ്മളുടെ ട്രെയിനാ വരുന്നത്.
- കാറിന്റെ മുകൾഭാഗം കളഞ്ഞോ? - ഉവ്വ് കളഞ്ഞു
ലുഗാർ , ഞാൻ തിരിച്ചു വന്നില്ലെങ്കിൽ എന്റെ ഭാര്യയെ വിളിച്ചു പറയണം.
നാശം, ഞാൻ സിഗരറ്റ് വാങ്ങാൻ മറന്നു.
തിരിച്ചു പോവണ്ട.
- എന്തേ? -അത് വേണ്ട.
- നിങ്ങളെല്ലാവരും ഇങ്ങനെയാണോ? - എങ്ങനെ?
ഇമ്മാതിരി അന്ധവിശ്വാസമുള്ളവർ ഇപ്പോളുമുണ്ടല്ലേ
മഴയുള്ള ദിവസം സിഗരറ്റും വലിച്ച് ഇരിക്കാൻ നല്ല രസമായിരിക്കും.
നിങ്ങള് ശരിക്കും ശാസ്ത്രഞ്ജനാണോ?
താഴ്ന്നിരിക്ക് !
അനങ്ങരുത് !
അവിടെ ആരെങ്കിലും ഉണ്ടോന്ന് പോയി നോക്ക്.
ദൈവത്തെയോർത്ത് ഒന്നനങ്ങി നടക്കേടോ !
ഇവിടെ ആരുമില്ല.
മറ്റേ വഴി വാ.
നിങ്ങള് എവിടെ നോക്കിയാ വണ്ടിയോടിക്കുന്നത്?
- നിങ്ങൾ പെട്രോൾ കാനെടുക്കാൻ മറന്നോ? ഞാൻ ഒരു കാൻ നിറച്ചെടുത്തിട്ടുണ്ട്.
ഞാൻ മുന്നേ പറഞ്ഞതൊക്കെ..
നുണയാണ്. എനിക്ക് പ്രചോദനം ഒന്നുമല്ല ആവശ്യം.
എനിക്ക് ആവശ്യമുള്ളത് എന്താണെന്ന് കൃത്യമായി എങ്ങനെ ഇപ്പൊ പറയാ?
ഞാനാഗ്രഹിക്കുന്നത് എനിക്ക് ഉപകാരപ്പെടുന്നതല്ലെങ്കിൽ അതെങ്ങനെ തിരിച്ചറിയാനാവും?
എനിക്ക് എന്തൊക്കെ വേണ്ടതെന്ന് എങ്ങനെ അറിയാനാണ്?
ഇതൊക്കെ വെറും കപടമായ വസ്തുതകളാണ്
ഓരോന്നിനും പേരിട്ടു വിളിക്കുന്ന നിമിഷം അതിന്റെ അർത്ഥതലങ്ങൾ ഇല്ലാതാകുന്നു
സൂര്യ പ്രകാശമേറ്റ് ഒരു ജെല്ലി ഫിഷ് അലിഞ്ഞില്ലാതാകുന്നത് പോലെ..
ഈ ലോകം മുഴുവൻ വെജിറ്റേറിയനിസം വിജയിക്കണമെന്ന് എന്റെ മനസാക്ഷി പറയുമ്പോഴും..
എന്റെ ഉപബോധമനസ്സ് ഒരു കഷ്ണം ഇറച്ചിക്കായി ആർത്തിപിടിക്കുന്നു.
പക്ഷെ സത്യത്തിൽ എനിക്ക് എന്താ വേണ്ടത്?
ലോക മേധാവിത്വം.
മിണ്ടാതിരി !
സോണിലെങ്ങനെ ഈ തീവണ്ടി എഞ്ചിൻ വന്നു?
അത് അതിർത്തിക്കപ്പുറം പോവില്ല.
അവർക്ക് അവിടെ പോകാൻ താല്പര്യമില്ല.
എല്ലാവരും തിരിച്ചു സ്വന്തം സ്ഥാനങ്ങളിലേക്ക് പോകൂ !
ഗാർഡുകൾ എത്തിയിട്ടുണ്ട്. അവരോട് ടി. വി ഓഫാക്കാൻ പറയൂ.
വേഗം !
ആ ട്രാക്കുകളിലെങ്ങാനും ഒരു ട്രോളി ഉണ്ടോന്ന് ഒന്ന് നോക്ക്.
എന്ത് ട്രോളി?
നിങ്ങളങ്ങോട്ട് പോ, ഞാൻ നോക്കാം.
ആ ഡീസൽ ക്യാൻ !
അതിങ്ങ് താ !
നിങ്ങടെ തുണിസഞ്ചി കൊണ്ടോയി കള. അത് നിങ്ങൾക്ക് എടങ്ങേറാവിണ്ട്.
നിങ്ങളുടെ വർത്താനം കേട്ടാൽ തോന്നും ഞാനവിടെ ഉല്ലസിക്കാൻ പോവാണെന്ന്.
ആർക്കെങ്കിലും വെടിയേറ്റാൽ ഒച്ച ഉണ്ടാക്കരുത്.
അവർ കണ്ടാൽ നമ്മളെ കൊല്ലും.
എല്ലാം കഴിഞ്ഞിട്ട് ഔട്ട്‌ പോസ്റ്റിലേക്ക് തിരിച്ചു കയറണം.
അവർ നിങ്ങളെ രാവിലെ കൊണ്ടാക്കിക്കോളും.
അവര് നമ്മടെ പിന്നാലെ വരുമോ?
അവർക്കതിനോട് പ്ലേഗിനോടെന്ന പോലെ ഭയമാണ്.
അവരെന്തിനെയാ പേടിക്കുന്നേ?
അവസാനം.. നമ്മളെത്തി.
എത്ര ശാന്തമാണ്.
ഇത്രക്കും ശാന്തത നിങ്ങളിനി ഒരിടത്തും കാണാൻ പോണില്ല.
മനോഹരം. ഒരൊറ്റ കുഞ്ഞില്ല.
അപ്പൊ പിന്നെ ഞങ്ങളോ?
3 ആണുങ്ങൾ വിചാരിച്ചാൽ ഒരു ദിവസം കൊണ്ട് ഈ സ്ഥലത്തിനെ ഒരു ചുക്കും ചെയ്യാനാവില്ല
പിന്നെ.. തീർച്ചയായും പറ്റും.
ഇവിടെയുള്ള പൂക്കൾക്കൊന്നും മണമില്ലാത്തതാണോ.. അതോ എനിക്ക്..
നിനക്കെന്തെങ്കിലും തോന്നുന്നുണ്ടോ?
ചതുപ്പുനിലങ്ങളുടെ നാറ്റമടിക്കുന്നുണ്ട്.
എയ്.. അവിടൊരു പുഴയുണ്ട്.അവിടെ നിന്നാണ് നാറ്റം
അതിനടുത്ത് ഒരു പൂങ്കാവനം ഉണ്ടായിരുന്നു. പോർക്ക്യൂപിൻ അത് നിലം പരിശാക്കി.
ഒരുപാട് കാലങ്ങളായി ആ മണം അങ്ങനെ തന്നെ നിൽക്കുന്നു
എന്തിനാ അയാളങ്ങനെ ചെയ്തത്?
അറിയില്ല
ഞാനും അദ്ദേഹത്തോട് ചോദിച്ചിരുന്നു.
"എല്ലാം നിനക്ക് പിന്നെ മനസ്സിലാകും ."എന്ന് മാത്രം പറഞ്ഞു
ആൾക്ക് ഈ സോണിനോട് എന്തോ വിദ്വേഷം ഉണ്ടെന്നാ എനിക്ക് തോന്നുന്നത്
പോർക്യൂപിൻ എന്നല്ലേ ആളുടെ പേര്?
നിങ്ങളുടെ വിളിപ്പേര് പോലെ
സോണിലേക്ക് അദ്ദേഹം ഒരുപാട് പേരെ കടത്തിയിരുന്നു.
അദ്ദേഹത്തെ ആർക്കും തടുക്കാൻ കഴിഞ്ഞിട്ടില്ല
അദ്ദേഹമെന്റെ ഗുരുനാഥൻ ആയിരുന്നു. അദ്ദേഹമാണ് എന്റെ കണ്ണ് തുറപ്പിച്ചത്.
ഒരു പച്ചയായ മനുഷ്യൻ. ഈ പോർക്യൂപിൻ എന്ന പേരൊക്കെ പിന്നെ ഉണ്ടായതല്ലേ.
അദ്ദേഹത്തിനു പിന്നെ എന്ത് സംഭവിച്ചെന്ന് അറിയില്ല. അദ്ദേഹം മാനസ്സികമായി തകർന്നു പോയി
അദ്ദേഹം ശിക്ഷിക്കപെട്ടു എന്നാണ് എനിക്ക് തോന്നുന്നത്.
ഒന്ന് സഹായിക്കാമോ? ഈ നാടകൾ നട്ടിന്റെ ഉള്ളിൽ കടത്തി കെട്ടി ഇടാമോ?
ഞാനൊന്ന് നടന്നിട്ട് വരാം.
എനിക്ക് കുറച്ച് പണിയുണ്ട്.
എങ്ങോട്ടേയ്ക്കും പോകരുത്.
അവൻ എവിടേയ്ക്കാ പോകുന്നത്?
അവനൊരു ഏകാന്തജീവിയാണെന്ന് തോന്നുന്നു.
ഇതെങ്ങനെ ? നമ്മൾ മൂന്നു പേരുണ്ടായിട്ടും കൂടി എനിക്ക് ഒറ്റയ്ക്കായ പ്രതീതിയാണ്.
സോണിനോട് അയാൾക്ക് പ്രേമമാണ്. അവനാണ് സ്റ്റോക്കർ.
എന്ന് വെച്ചാൽ എന്താണ്?
സ്റ്റോക്കർ എന്നത് ഒരു തരത്തിൽ നിയോഗമാണ്.
- ഞാൻ കരുതിയത് അത് വേറെന്തെങ്കിലുമാണെന്ന്. - എന്ന് വെച്ചാൽ?
ഞാൻ കരുതിയിരുന്നത് അത് വെറും ചിങ്ങാചൂക്ക് പോലെയുള്ള ഒരു സാങ്കൽപ്പിക കഥാപാത്രമാണെന്നാ.
അവൻ വരുന്ന പശ്ചാത്തലം അതിനേക്കാൾ ഭയാനകമാണ്.
ഒരുപാട് വട്ടം ജയിലിൽ പോയിട്ടുണ്ട്. അവിടെ അയാൾ എത്രമാത്രം പീഡനം അനുഭവിച്ചു കാണും?
അവന് വികലാംഗയായ ഒരു മകളുണ്ട്.
"സോണിന്റെ ശാപത്തിന്റെ ഇര" എന്നാണ് അവർ അവളെ വിളിക്കുന്നത്.
ആ പെൺകുട്ടിയ്ക്ക് നടക്കാനാകില്ലെന്ന് പറഞ്ഞു കേട്ടിട്ടുണ്ട്.
ഈ പോർക്യൂപിന് എന്താ സംഭവിച്ചത്?
ശിക്ഷിക്കപ്പെട്ടു എന്നൊക്കെ അവൻ പറഞ്ഞത് കാര്യമായിട്ടാണോ?
അതോ വെറുതെ ആലങ്കാരികമായി പറഞ്ഞതാണോ?
പോർക്ക്യൂപിൻ ഇവിടെ നിന്ന് മടങ്ങിയതിന് ശേഷം..
ഒരൊറ്റ രാത്രി കൊണ്ട് അയാൾ കാശ്ക്കാരനായി.
കോടീശ്വരൻ.
അതിനെ ശിക്ഷ എന്നൊക്കെ വിളിക്കാമോ?
ആള് ഒരാഴ്ച കഴിഞ്ഞപ്പോ തൂങ്ങി മരിച്ചു.
എന്തിന്?
പതുക്കെ !
അതെന്താ?
20 വർഷം മുൻപ് ഇവിടെ ഉൽക്ക വീണിട്ടുണ്ടെന്ന് പറയപ്പെടുന്നു.
അതോടെ ഇവിടെയുള്ള വ്യവസ്ഥകളെല്ലാം താറുമാറായി
അവരീ ഉൽക്കയ്ക്ക് വേണ്ടി കുറേ തപ്പി നടന്നു.
പക്ഷെ അത് കണ്ടെത്താനായില്ലെന്ന് പിന്നെ പറയണ്ടല്ലോ.
അതെന്താ ഇത്ര തീർച്ച?
ഇവിടെ നിന്ന് ആളുകൾ അപ്രത്യക്ഷരാകാൻ തുടങ്ങി.
വന്നവർക്കാർക്കും തിരിച്ചുപോകാൻ കഴിഞ്ഞിട്ടില്ല.
അതോടെ ഇവിടെ വന്നു പതിച്ചത്..
വെറുമൊരു ഉൽക്കയല്ലെന്ന് എല്ലാവർക്കും ബോധ്യമായി.
തുടക്കത്തിൽ..
ആൾക്കാരുടെ കൗതുകം കാരണം ഈ സ്ഥലം കമ്പി വേലി കൊണ്ട് തിരിച്ചിട്ടിരുന്നു.
സോണിൽ നമ്മുടെ ആഗ്രഹങ്ങൾ..
സാധിച്ചു തരുന്ന ഒരു സ്ഥലമുണ്ടെന്ന് പരക്കെ പരന്നു.
അതോട് കൂടി ഗാർഡുകൾ ഈ സോണിനെ കണ്ണിലെ കൃഷ്ണമണി പോലെ സംരക്ഷിക്കാൻ തുടങ്ങി
ഓരോ മനുഷ്യനും എന്തൊക്കെ വിചിത്രമായ ആഗ്രഹങ്ങൾ സാധിക്കാനുണ്ടാകും?
അത് ഉൽക്കയല്ലെങ്കിൽ പിന്നെ എന്തായിരിക്കും?
പറഞ്ഞല്ലോ, അതേപ്പറ്റി ആർക്കുമറിയില്ല.
നിങ്ങൾക്കെന്ത് തോന്നുന്നു?
എനിക്കൊന്നുമറിയില്ല.
ഇത് മനുഷ്യവംശത്തിനുള്ള ഒരു സന്ദേശമാണെന്നാണ് എന്റെ സഹപ്രവർത്തകരിലൊരുവൻ പറഞ്ഞത്.
അല്ലെങ്കിൽ മാനവരാശിക്കുള്ള സമ്മാനമായിരിക്കും.
അത്തരത്തിലെന്തെങ്കിലും.
അതിന്റെ ആവശ്യമെന്താ?
നമ്മളുടെ സന്തോഷത്തിനായിരിക്കും
പൂക്കളെല്ലാം വിടർന്നു തുടങ്ങിയിരിക്കുന്നു.
എന്നാൽ അവയിൽ നിന്ന് യാതൊരു സുഗന്ധവും വരുന്നില്ല.
നിങ്ങളെ ഇവിടെ ഒറ്റയ്ക്കാക്കി പോയതിൽ ക്ഷമ ചോദിക്കുന്നു. ഇന്ന് നമ്മൾ ഒരുപാട് നേരത്തെയാണ്.
അത് കേട്ടോ?
ഇവിടെ ആരെങ്കിലും കഴിയുന്നുണ്ടോ?
ആര്?
എന്നോട് നിങ്ങൾ തന്നെയല്ലേ പറഞ്ഞത്..
സോൺ ഉണ്ടായ കാലം തൊട്ടേ ഇവിടെ കുറേ ടൂറിസ്റ്റുകൾ തമ്പടിച്ചിട്ടുണ്ടെന്ന്.
സോണിൽ ആർക്കും കഴിയാനാവില്ല. അത് അസാധ്യമായ കാര്യമാണ്.
അപ്പൊ നടക്കാം.
നമ്മളെപ്പോഴാ തിരിക്കുന്നേ?
- ഇവിടെ നിന്ന് ആരും തിരിച്ചു പോകാറില്ല. -എന്ന് വെച്ചാൽ?
നമ്മൾ പറഞ്ഞുറപ്പിച്ചത് പോലെ കാര്യങ്ങൾ നീങ്ങട്ടെ.
ഞാൻ ദിശ കാണിക്കാം.
അതിൽ നിന്ന് മാറി സഞ്ചരിക്കുന്നത് അപകടമാണ്.
ആ കോലാണ് നമ്മളുടെ ആദ്യ അടയാളം.
ആദ്യം നിങ്ങൾ പോകൂ പ്രൊഫസർ.
ഇനി താങ്കൾ.
അയാൾ നടന്ന വഴിയേ പോണം.
കർത്താവേ ! ഇതെങ്ങനെ ..
അവരങ്ങനെ തന്നെ നിൽക്കുകയായിരുന്നോ ? ആ ആൾക്കാർ ?
ആർക്കറിയാം.
അവരെ സ്റ്റേഷനിൽ നിന്ന് കയറ്റി ഇവിടെ കൊണ്ട് വന്നത് മാത്രമേ എനിക്കറിയൂ.
ഞാനപ്പോ ചെറുതായിരുന്നു.
ആ സമയത്ത് ഞങ്ങളെ ആരോ ആക്രമിക്കാൻ വരുന്നെന്ന ആശങ്കയായിരുന്നു.
ആദ്യം പ്രൊഫസ്സർ പോകൂ.
ഇനി നിങ്ങൾ.
റൂം എന്ന സ്ഥലം അവിടെയാണുള്ളത്. നമുക്ക് ഈ വഴി പോകാം.
എന്തിനാ വെറുതെ വളഞ്ഞ വഴിയിൽ കൂടി പോകുന്നേ. ഈ വഴിയിലൂടെ എളുപ്പം പോവാലോ.
അതെ , പക്ഷെ പോകുമ്പോൾ നമ്മൾ നീണ്ട വഴിയിലൂടെ പോകണം.
ഇവിടെ എളുപ്പവഴികളില്ല
അരുത് ! തൊടരുത് !
അത് തൊടരുത് !
അത് തൊടരുതെന്ന് പറഞ്ഞില്ലേ !
എന്താ നിങ്ങളുടെ പ്രശ്നം ? തലയ്ക്കു വെളിവില്ലാതെയായോ?
ഇത് നിങ്ങൾക്ക് ഉല്ലസിക്കാനുള്ള സ്ഥലമല്ല.
ആദരവോട് കൂടി കാണേണ്ട സ്ഥലമാണ് സോൺ. മറിച്ചായാൽ അത് നിങ്ങളെ ശിക്ഷിക്കും.
ഇനി നീ ഇങ്ങനെ എറിഞ്ഞാൽ ... നിനക്കിത് മുന്നേ പറയാൻ നാവുണ്ടായില്ലേ ?
ഞാൻ മുന്നറിയിപ്പ് തന്നതല്ലേ !
നമുക്ക് അങ്ങോട്ടേയ്ക്ക് പോകാം?
മുകളിലേയ്ക്ക് കയറി അതിലേയ്ക്ക് കടക്കുക. എന്നിട്ട് ഇടത് വഴിയിലേക്ക് പോകാം.
ഈ വഴി പോവണ്ട. നമ്മൾ വന്ന വഴി തന്നെ തിരിച്ചെത്തും
അതെന്താ?
അങ്ങോട്ടേക്കാരും പോവാറില്ല.
സോണിൽ ഏറ്റവും നീണ്ട വഴിയിലൂടെ പോകുന്നതാ സുരക്ഷിതം.
അപ്പൊ നേരെ പോകുന്നത് അപകടമാണെന്നോ ?
അത് അപകടമാണെന്ന് അവൻ പറഞ്ഞില്ലേ.
വളഞ്ഞ വഴിയിൽ കൂടി പോകുന്നത് അപ്പോ അപകടമല്ലേ ?
ആണ്. പക്ഷെ ഈ വഴിയിൽ കൂടി ഒരിക്കലും പോകരുത്.
ആരും പോയിട്ടില്ല എന്ന് വെച്ച് ? ആ വഴിയിൽ കൂടി ഒന്ന് പോയി നോക്കിയാലെന്താ. .
ഇത്ര നല്ല കുറുക്കു വഴി ഉണ്ടായിട്ട്..
വളഞ്ഞ വഴിയിൽ കൂടി പോകാൻ നിനക്ക് ഭ്രാന്തുണ്ടോ !
അത് പാടില്ല. ഇത് പാടില്ല. എന്തോന്നാടേയ് !
നിങ്ങളിതിനു ഒട്ടും ഗൗരവം കൽപ്പിക്കുന്നില്ല
നിന്റെ ഈ നട്ടും നാടയും വെച്ചുള്ള കളിയിൽ കളിക്കാൻ ഞാനിനിയില്ല
നിങ്ങൾക്ക് വേണമെങ്കിൽ ഇയാളുടെ കൂടെ പൊക്കോ. ഞാൻ തിരിച്ചു പോവാണ്.
- വെറുതെ കിറുക്കത്തരം കാണിക്കാതെ. - ഞാനല്ല.. നിങ്ങളാണ്..
ഇങ്ങോട്ട് തന്നേ
നല്ല കാറ്റ് വീശുന്നുണ്ട്.
നിങ്ങൾക്ക് തോന്നുന്നില്ലേ ? പുല്ലൊക്കെ ...
ഞാൻ കാരണമാകും അല്ലേ.
എന്ത് ?
നിൽക്ക് !
കൈ മാറ്റെടാ !
പ്രൊഫസ്സർ പറയുന്നോണ്ടോന്നും തോന്നരുത് നിങ്ങള്...
...കൂടെ വരണമെന്ന് ഞാൻ നിർബന്ധം പിടിച്ചിട്ടില്ല
നിങ്ങടെ ഇഷ്ടത്തിന് വന്നതാണ്.
അതെ എന്റെ ഇഷ്ടത്തിന് വന്നതാണ്. അതിന്?
ഒന്നുമില്ല. പോവാം.
ഈശ്വരന് നിങ്ങളോട് ദയ ഉണ്ടാവട്ടെ.
നോക്ക് !
ഇവിടെ എന്തെങ്കിലും ശ്രദ്ധയിൽ പെട്ടാലോ..
എന്തെങ്കിലും പ്രശ്നം തോന്നിയാലോ..
തിരിച്ചു പോരണം. അല്ലെങ്കിൽ..
വീണ്ടും എന്റെ മേലെ വടി എടുത്ത് എറിയണ്ട.
നിൽക്ക് നിൽക്ക് !
- എന്തിനാ ഇപ്പൊ അങ്ങനെ പറഞ്ഞത് ? - ഞാനെന്ത് പറഞ്ഞെന്നാ ?
- നീയല്ലേ ഇപ്പോ ആളോട് നിൽക്കാൻ പറഞ്ഞേ ? - അല്ല നിങ്ങളല്ലേ അത് പറഞ്ഞത് ...
എന്താ ? എന്തിനാ എന്നോട് നിൽക്കാൻ പറഞ്ഞത് ?
ഞാനൊന്നും പറഞ്ഞില്ലല്ലോ.
പിന്നാരാ ? നിങ്ങളാണോ ?
ആർക്കറിയാം ...
നിങ്ങള് വലിയ ബുദ്ധിമാനാണ് മിസ്റ്റർ ഷേക്‌സ്പിയർ.
നേരെ പോയാലും പ്രശ്നം, തിരിച്ചു പോന്നാലും പ്രശ്നം.
അപ്പൊ നിങ്ങള് സ്വയം വഴി വെട്ടി തെളിക്കുന്നു.
ഈ പേടി കാരണമാണ് നിങ്ങൾക്ക് തലയ്ക്കു വെളിവുണ്ടായത് .
- എന്ത് ? - നിർത്ത്.
- എന്തിനാ എന്റെ കുപ്പി കാലിയാക്കിയത്? - ഒന്ന് നിർത്തുന്നുണ്ടോ !
സോൺ വല്ലാത്ത ദുർഘടം പിടിച്ച വ്യവസ്ഥയാണ്.
ഇവിടെയുള്ള കെണികളെല്ലാം വളരെ അപകടകാരികളാണ്.
മനുഷ്യന്മാരുടെ സാന്നിധ്യം ഇല്ലാത്തപ്പോ ഇവിടെ എന്താ നടക്കുന്നെന്ന് എനിക്കറിയില്ല.
ആരെങ്കിലും വരുമ്പോഴാണ് ഇവിടെയൊരു ജീവനൊക്കെ വെയ്ക്കുന്നത്.
പഴയ കെണികൾ അപ്രത്യക്ഷമാകും. പകരം പുതിയ ഊരാക്കുടുക്കുകൾ ഉണ്ടാകും.
സുരക്ഷിതമായ വഴികൾ അപ്രാപ്യമാകും.
എളുപ്പമായിരുന്ന വഴികൾ കൂടുതൽ സങ്കീർണമായി തീരും.
അതാണ് സോൺ.
ഒരുതരം ചഞ്ചലമായ മനസ്സ് പോലെ.
പക്ഷെ എന്ത് സംഭവിച്ചാലും അതിനു കാരണം നമ്മൾ മാത്രമാണ്
ഇവിടെ പകുതിവഴിയെത്തി തിരിച്ചുപോയവരുണ്ട്.
റൂമിന്റെ തൊട്ടടുത്തെത്തിയിട്ട് മരിച്ചുപോയവരുമുണ്ട്.
പക്ഷെ എന്തൊക്കെ സംഭവിച്ചാലും അതിനു കാരണം സോണല്ല, നമ്മളാണ് !
അപ്പൊ ഇത് നല്ല ആൾക്കാരെ മാത്രേ കടത്തുള്ളൂ എന്നാണോ?
അതറിയില്ല.
എനിക്ക് തോന്നുന്നത് പ്രതീക്ഷയറ്റ മനുഷ്യരെയാണ് ...
..സോൺ കടക്കാൻ അനുവദിക്കുന്നതെന്നാണ്.
നല്ലതോ ചീത്തയോ എന്ന വകഭേദമില്ലാതെ. തകർന്നു പോയ ആൾക്കാരെ.
എന്നാലും ഇവിടെ ആദരവില്ലാതെ പെരുമാറിയാൽ എത്ര തകർന്ന ആളാണെങ്കിലും ശിക്ഷിക്കപ്പെടും.
എന്തായാലും നിങ്ങൾക്ക് നല്ല ഭാഗ്യമുണ്ട്. ഞാൻ പറഞ്ഞെന്നേയുള്ളൂ.
ഞാനിവിടെ നിങ്ങള് വരുന്നത് വരെ..
കാത്തിരിക്കാൻ പോവാണ്.
അത് നടക്കില്ല !
എന്റേല് സാൻവിച്ചും ഫ്ലാസ്‌ക്കുമൊക്കെ ഉണ്ട്..
ഞാനില്ലാതെ നിങ്ങളിവിടെ ഒരുമണിക്കൂർ പോലും തികയ്ക്കില്ല.
അത് മാത്രമല്ല, ഒരാൾ പോയ വഴിയിൽ കൂടി ഒരിക്കലും തിരിച്ചു വരാറില്ല.
എന്നാപ്പിന്നെ ഞാൻ..
ഒരുകാര്യം ചെയ്യാം. നമുക്ക് തിരിച്ചുപോവാം.
നിങ്ങളുടെ കാശും തരാം. നിങ്ങളുണ്ടാക്കിയ പുകിലിന് ആ കാശിൽ നിന്ന്..
എന്റെ നഷ്ടപരിഹാരം കിഴിച്ചിട്ട് ബാക്കി ഉള്ളത് തരാം.
എന്താ ഇപ്പൊ ബോധം വന്നോ പ്രൊഫസ്സർ?
ശരി ശരി.. പോവാം. നിന്റെ നട്ട് എറിയ്.
ഭാഗം -2
സ്റ്റോക്കർ.
നിങ്ങളിത് എവിടെയാ ? ഇങ്ങോട്ട് വാ !
വയ്യാതായോ?
ഓഹ് ! കർത്താവേ !
അവൻ വീണ്ടും ധർമ്മോപദേശത്തിനുള്ള ഒരുക്കപാടിലാണെന്നാ തോന്നുന്നത്
എല്ലാം നമ്മൾ വിചാരിച്ചതുപോലെ നടക്കട്ടെ.
അതിൽ എല്ലാവരും വിശ്വസിക്കട്ടെ
അവരുടെ അത്യാസക്തികൾക്ക് നേരെ അവർ പൊട്ടിച്ചിരിക്കട്ടെ .
കാരണം ആസക്തിയെന്നത് സത്യത്തിൽ ഒരു വൈകാരികശക്തിയല്ല.
അതവരുടെ ആത്മാക്കളും പുറംലോകവും തമ്മിലുള്ള ഏറ്റുമുട്ടൽ മാത്രമാണ്.
അവർക്കവരിൽ വിശ്വാസം വരട്ടെ.
അവർ കുഞ്ഞുങ്ങളെ പോലെ നിരാലംബരാവട്ടെ.
എന്തെന്നാൽ ബലഹീനത ശ്രേഷ്ഠവും കരുത്ത് നാസ്തികവുമാണ്.
ഒരു കുഞ്ഞ് ജനിച്ചു വീഴുമ്പോൾ അവൻ വളരെ മൃദുവും മയമുള്ളതുമായിരിക്കും.
ഒരുവൻ മരിക്കുമ്പോൾ അവനിൽ നിർവികാരതയും കാഠിന്യവും നിറയുന്നു
ഒരു മരത്തിന്റെ വളർച്ച പോലെ.. തുടക്കത്തിൽ അത് ലോലവും വഴക്കവുമുള്ളതുമാണ്.
അത് വരണ്ടുണങ്ങിയാലോ ആ മരം മരിക്കുന്നു.
കാഠിന്യവും കരുത്തും മരണത്തിന്റെ തോഴന്മാരാണ്.
ജീവന്റെ ശീതളതയിരിക്കുന്നത് അതിന്റെ ലാഘവത്തിലും ബലഹീനതയിലുമാണ്
എന്തെന്നാൽ കർക്കശമായതിനു ഒരിക്കലും വിജയിക്കാനാകില്ല
വാ ! നമ്മൾ എത്താറായിട്ടുണ്ട്.
നമ്മൾ വരണ്ട ടണലിൽ എത്തി കഴിഞ്ഞാൽ ഇത്ര ബുദ്ധിമുട്ട് ഉണ്ടാവില്ല.
- നമ്മളിപ്പോ അങ്ങോട്ടേയ്ക്കാണോ പോകുന്നത് ? - അതെ. എന്തേ?
ഞാൻ കരുതി നിങ്ങള് വല്ലതും കാണിച്ച് തരാൻ വിളിച്ചതായിരിക്കുമെന്ന്.
- എന്റെ തുണിസഞ്ചി അവിടെയാണ്. -എന്തെന്ന്?
ഞാനത്‌ അവിടെ വെച്ചു. നമ്മൾ ശരിക്കും പോവാണെന്നു എനിക്കറിയില്ലായിരുന്നു.
- അതിനു നമുക്കൊന്നും ചെയ്യാനാവില്ല - ഇല്ല, നമുക്ക് തിരിച്ചുപോയേ പറ്റൂ.
അത് നടക്കില്ല !
ഞാനെന്റെ തുണിസഞ്ചിയില്ലാതെ എങ്ങോട്ടും വരില്ല !
വന്ന വഴിയേ ആർക്കും തിരിച്ചു പോവാനാവില്ല എന്ന് എത്രവട്ടം പറഞ്ഞതാടോ ?
ആ തുണിസഞ്ചി നിങ്ങള് മറന്നേക്ക്. ഇങ്ങനെ പിടിവാശി...
...കാണിക്കാൻ അതിനുള്ളിൽ വിലപിടിപ്പുള്ള രത്‌നങ്ങളുണ്ടോ?
നിങ്ങളുടെ ആഗ്രഹങ്ങൾ റൂം സാധിച്ചു തരും.
സത്യായിട്ടും. വേണെങ്കിൽ നിങ്ങൾക്ക് തുണിസഞ്ചികളുടെ ഒരു കൂമ്പാരം തന്നെ റൂം തരും.
ഇനിയും എത്ര ദൂരമുണ്ട് റൂമിലേക്ക്?
നേരെ പോവാണെങ്കിൽ ഒരു 200 മീറ്റർ കാണും. പക്ഷെ ഇവിടെ നിന്ന് നേരെ പോകാനാകില്ല.
അപ്പൊ പോകാം.
നിങ്ങളുടെ തത്വചിന്തയൊക്കെ ഒന്ന് മാറ്റി വെക്കൂ പ്രൊഫസ്സർ.
തത്വചിന്തകൾക്കപ്പുറം പല അത്ഭുതങ്ങളുമുണ്ട്.
സെന്റ്.പീറ്റർ ഇവിടെ വെച്ച് മുങ്ങി പോയത് ഓർമ്മയുണ്ടോ?
എഴുത്തുക്കാരൻ നടന്നാട്ടെ.
എങ്ങോട്ടേയ്ക്ക്.?
കോണി കയറ്.
പ്രൊഫസ്സർ, നിങ്ങള് വരുന്നില്ലേ?
ഇതാണ് വരണ്ട ടണൽ !
ഇതിനെ നിങ്ങൾ വരണ്ടതെന്നാണോ പറയാ?
ഇതിനെ അങ്ങനെയാ വിളിക്കാ. ഇത് നീന്തികടക്കണം.
അല്ല, പ്രൊഫസ്സർ എവിടെ ?
- എന്ത് ? - പ്രൊഫസ്സറെ കാണാനില്ല !
ഇതെങ്ങനെ സംഭവിച്ചു ? ആള് നിങ്ങളുടെ പിന്നാലെ തന്നെ ഉണ്ടായിരുന്നല്ലോ?
മിക്കവാറും നമ്മളെക്കാൾ ഒരുപാട് പിന്നിലായി കാണും. അങ്ങനെ വഴി തെറ്റിയതാവും.
ഇല്ല ! ആൾക്ക് വഴിയൊന്നും തെറ്റിക്കാണില്ല !
മിക്കവാറും അങ്ങേരാ തുണിസഞ്ചി തപ്പി പോയതാവും !
അയാൾക്കിനി തിരിച്ചു വരാൻ പറ്റുമെന്ന് തോന്നുന്നില്ല.
നമുക്ക് അയാളെ കാത്തിരിക്കണോ?
അതിനു കഴിയില്ല. ഇവിടെ ഓരോ നിമിഷവും മാറ്റം വന്നു കൊണ്ടിരിക്കും.
നമുക്കിപ്പോ പോയേ പറ്റൂ. .
നോക്ക് !ഇതെന്താ ? ഇതെങ്ങനെ ഇവിടെ ?
- ഇത് ഞാൻ മുൻപേ പറഞ്ഞതാണ് - എന്ത് പറഞ്ഞെന്നാ ?
ഇത് സോൺ ആണ്. മറന്നു പോയോ? വേഗം നടക്ക്.
ദേ പ്രൊഫസ്സർ !
നിങ്ങളെനിക്ക് വേണ്ടി കാത്ത് നിൽക്കാഞ്ഞതെന്തായാലും നന്നായി.. ഞാൻ..
നിങ്ങളെങ്ങനെയാ ഇവിടെ എത്തിയത്?
ഞാൻ നാല് കാലിൽ ഞെരങ്ങി നടന്നാണ് ഇവിടെ എത്തിയത്.
അതിശയം തന്നെ. എന്നാലും നിങ്ങളെങ്ങനെയാ ഞങ്ങളെ വെട്ടിച്ചത്?
ഞാനെന്ത് വെട്ടിച്ചു എന്നാ ഈ പറയുന്നേ ?
ഞാനെന്റെ തുണിസഞ്ചി എടുക്കാനിങ്ങോട്ട് തിരിച്ചു വന്നതാ.
നമ്മളുടെ നട്ട് എങ്ങനെയാ അവിടെ എത്തിയത്?
ഈശ്വരാ.. അപ്പൊ ഇതൊരു കെണി ആയിരുന്നോ !
പോർക്യൂപ്പിൻ ഈ നട്ട് മനഃപൂർവം ഇവിടെയിട്ട് പോയതാകണം.
എന്നാലും ഇതെങ്ങനെ സോൺ അനുവദിച്ചു?
ഈശ്വരാ.. ഇതിനൊരു തീരുമാനമാകാതെ ഞാൻ ഇവിടെ നിന്ന് ഒരു പടി..
എനിക്കിതൊട്ടും മനസ്സിലാകുന്നില്ല.
നമുക്കിവിടെ കുറച്ച് നേരം വിശ്രമിക്കാം. അല്ലാതെ എന്താ ചെയ്യാ !
ഈ നട്ട് ഒന്ന് മാറ്റിവെക്കട്ടെ.
സോറി, ഇനി പ്രൊഫസ്സറെ കാണാൻ കഴിയില്ലെന്നാ ഞാൻ കരുതിയത്.
ഞാൻ..
ഞാൻ എത്തരക്കാരെയാണ് എന്റെ കൂടെ കൂട്ടുന്നതെന്ന്...
...ഒരിക്കൽ പോലും ചിന്തിച്ചു നോക്കിയിട്ടില്ലായിരുന്നു.
ഒരുപാട് വൈകി കഴിയുമ്പോഴാകും എല്ലാത്തിനെ പറ്റിയും കൂടുതൽ വ്യക്തത ഉണ്ടാകുന്നത്.
എന്തായാലും പ്രൊഫെസ്സറുടെ അടിവസ്ത്രമുള്ള തുണിസഞ്ചി ഭദ്രമാണെല്ലോ!
അത് തന്നെ വലിയ കാര്യം !
നിനക്ക് അറിയാൻ മേലാത്ത കാര്യത്തിൽ അഭിപ്രായം പറയാൻ വരരുത്.
അതിനുള്ളിൽ അറിയാൻ മാത്രം എന്താ ബൈനോമിയൽ തിയറമോ?
ഓരോരോ വെളിപാടോള് !
നിങ്ങൾ ജോലി ചെയ്യുന്ന ഇൻസ്റ്റിറ്റ്യൂട്ടിൽ...
...നിങ്ങൾക്ക് പൊട്ട പേരാണെന്നാ എനിക്ക് തോന്നുന്നത്.
ഈ ഉല്ലാസയാത്രയ്ക്ക് അവർ നിങ്ങൾക്ക് കാശ് തന്ന് കാണില്ല.
അതോണ്ട് നിങ്ങളീ സോണിലേയ്ക്ക് നിയമവിരുദ്ധമായി കടക്കാൻ ഒരു തുണിസഞ്ചി നിറയെ..
മാനോമീറ്റർ (വാതകമർദ്ദം അളക്കാനുപയോഗിക്കുന്ന ഉപകരണം)പോലെയുള്ള സാധനങ്ങൾ കുത്തി നിറച്ചിണ്ടാവും.
എല്ലാം കൊണ്ട് നിങ്ങള് അൽജിബ്രാ പരീക്ഷയ്ക്ക് വന്നതാണോ?
ഈ സോണിനെ പറ്റി ഒരൊറ്റ കുഞ്ഞ് കേട്ടിട്ടില്ല
നമ്മള് വലിയ സംഭവമാവാൻ പോവാണ് !
ടി. വിയിലൊക്കെ വരും. നമ്മുടെ ആരാധകരാണേൽ നമ്മളുടെ തലയിൽ പുഷ്പകിരീടം ചൂടിക്കും
അപ്പൊ നമ്മടെ പ്രൊഫസ്സർ വെള്ളയും വെള്ളയും ഇട്ട് വന്നിട്ട്..
പ്രഖ്യാപിക്കും : "നിങ്ങളുടെ നാളുകൾ എണ്ണപ്പെട്ടതാണ് ."
എല്ലാവരും അത്ഭുതം കൊണ്ട് വാ പൊളിച്ചിരിക്കും.
അപ്പോ എല്ലാവരും അലറും : "അദ്ദേഹം നൊബേൽ പ്രൈസ് അർഹിക്കുന്നു എന്ന് !"
എടോ മ്ലേച്ഛനായ എഴുത്തുകാരാ..
നിങ്ങളെ പോലെ ഒരു വായാടിയെ കൊണ്ട് കക്കൂസിലെ ചുമരിൽ പടം വരയ്ക്കാൻ മാത്രമേ കൊള്ളൂ.
ഛെ മോശമായി പോയി.
നിങ്ങൾക്കിതേ പറ്റി ഒരു ധാരണയുമില്ല.
ആയിക്കോട്ടെ . എനിക്കെന്തായാലും നൊബേൽ പ്രൈസ് കിട്ടും.
എന്താ നിങ്ങളുടെ ആവശ്യം ? നിങ്ങൾ വിലയ്ക്ക് വാങ്ങിയ പ്രചോദനം കൊണ്ട്..
മാനവരാശിയെ അനുഗ്രഹിക്കുകയെന്നതാണോ?
ഞാൻ നിങ്ങളെ പറ്റിയെന്നല്ല ഈ മനുഷ്യവംശത്തിനെ പറ്റി തന്നെ ചിന്തിക്കാൻ താല്പര്യപ്പെടുന്നില്ല
എനിക്ക് ഒരൊറ്റ ആളുടെ കാര്യത്തിൽ മാത്രമേ താല്പര്യമുള്ളൂ. എന്റെ മാത്രം.
എനിക്കെന്തെങ്കിലും വിലയുണ്ടോ അതോ ഞാനും മറ്റുള്ളവരെ പോലെ വെറും ചവറാണോ എന്ന് അറിയാം.
നിങ്ങൾ ശരിക്കും ആരാണെന്ന് തിരിച്ചറിഞ്ഞാൽ..
എടോ മിസ്റ്റർ ഐൻസ്റ്റീൻ, എനിക്ക് നിങ്ങളോട് തർക്കിക്കാൻ താല്പര്യമില്ല.
തർക്കത്തിൽ നിന്ന് സത്യമറിയുന്നത് എങ്ങനെയാണ് !
ഒന്ന് കേൾക്ക് ചിങ്ങാചൂക്ക്,
നീ ഇവിടേയ്ക്ക് ഒരുപാട് ആൾക്കാരെ കൊണ്ട് വന്നവനാണ്.
വിചാരിച്ചത്ര ആൾക്കാരെ എനിക്കിവിടെ എത്തിക്കാനായിട്ടില്ല.
അതല്ല വിഷയം. അവരെന്തിനാ ഇവിടേയ്ക്ക് വരുന്നത്? അവർക്കെന്താ വേണ്ടത്?
സന്തോഷം തേടി വന്നതായിരിക്കണം.
അതെ. പക്ഷെ എന്ത് തരം സന്തോഷത്തിനായിരിക്കും?
ഉള്ളിന്റെയുള്ളിലുള്ള ആഗ്രഹങ്ങളെ പറ്റി ആരും തുറന്ന് സംസാരിക്കാറില്ല.
അത് എന്നെയോ നിങ്ങളെയോ ബാധിക്കുന്ന കാര്യമല്ലെങ്കിൽ കൂടിയും.
എന്തായാലും, നീ നല്ല ഭാഗ്യവാനാണ്.
സന്തുഷ്ടനായ ഒരാളെ ഞാനെന്റെ ജീവിതത്തിൽ കണ്ടിട്ടില്ല.
ഞാനും കണ്ടിട്ടില്ല.
അവർ റൂമിൽ നിന്ന് വന്നാലുടൻ അവരെ കൊണ്ട് ഞാൻ യാത്ര തിരിക്കും
ഞങ്ങളൊരിക്കലും പിന്നെ തമ്മിൽ കാണാറില്ല.
റൂമിൽ കയറി പ്രാർത്ഥിച്ച ഉടനടിയൊന്നും ആഗ്രഹം നടന്നെന്ന് വരില്ല.
നീ എപ്പോളെങ്കിലും റൂമിൽ കയറി ആഗ്രഹം പറഞ്ഞു പ്രാർത്ഥിച്ചിട്ടുണ്ടോ?
എനിക്ക് ഈ ഉള്ളതൊക്കെ മതി.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ഇത് കേൾക്കൂ പ്രൊഫസ്സർ..
പ്രചോദനത്തെ പറ്റി പറയുവാണേൽ..
ഞാൻ റൂമിൽ കയറി പ്രാർത്ഥിച്ചാൽ
എനിക്ക് ആ പണ്ടാരം പിടിച്ച നാട്ടിലേക്ക് ഒരു ജീനിയസ്സായി മടങ്ങാം
ഒരുവന്റെ മനോവേദനകളിൽ നിന്നാണ് സാഹിത്യം പിറക്കുന്നത്.
മാത്രമല്ല.. അവന്റെ കഴിവിൽ സംശയമുള്ളതിനാലും.
അവന് തക്കതായ മൂല്യമുണ്ടെന്ന് അവനെ തന്നെയോ അതോ മറ്റുള്ളവരെയോ..
ബോധിപ്പിക്കുന്നതിനാണിത്.
ഞാനൊരു ബുദ്ധിമാനാണെന്ന് എനിക്ക് സ്വയം അറിയാമെങ്കിലോ?
അല്ല. പിന്നെ എന്തിനാ എഴുതുന്നത്?
എന്ത് ഒണ്ടാക്കാനാണ്?
എന്റെ അഭിപ്രായത്തിൽ..
നമ്മൾ നിലനിൽക്കുന്നത് തന്നെ..
എന്നെ ഒന്ന് വെറുതെ വിടാനുള്ള ദയയെങ്കിലും കാണിക്ക്.
ഞാനൊന്ന് കണ്ണടച്ചോട്ടെ. രാത്രി ഉറങ്ങാനേ പറ്റിയിട്ടില്ല
നിന്റെ തോന്നലുകളൊക്കെ നിന്റെയുള്ളിൽ തന്നെ കിടന്നാൽ മതി
എന്തൊക്കെയായാലും , നിങ്ങളുടെ ഈ ടെക്നോളജി കൊണ്ടുണ്ടാക്കിയ ...
ഈ ബ്ലാസ്റ്റ് ഫർണസുകളും ചക്രങ്ങളും..
അതുമാതിരിയുള്ള സാധനങ്ങളൊക്കെ..
കാരണം ജോലിഭാരം കുറഞ്ഞു, തീറ്റയാണെങ്കിൽ കൂടുകയും ചെയ്തു.
ഇതൊക്കെ വെറും ഊന്നുവടികളാണ്.. കൃത്രിമക്കാലുകളാണ്.
മനുഷ്യവംശം നിലനിൽക്കുന്നത്..
കലാപരമായ സൃഷ്ടികൾക്ക് വേണ്ടിയാണ്.
മറ്റ് മനുഷ്യസഹജമായ പ്രവർത്തികളെ അപേക്ഷിച്ചു നോക്കുമ്പോൾ ഇത് നിസ്വാർത്ഥമാണ്.
മഹത്തരങ്ങളായ മായാജാലങ്ങൾ ! യാഥാർത്ഥ്യത്തിന്റെ നേർരൂപങ്ങൾ !
ഞാൻ പറയുന്നത് ശ്രദ്ധിക്കുന്നുണ്ടോ പ്രൊഫസ്സർ?
നിങ്ങൾ എന്ത് നിസ്വാർത്ഥതയെ പറ്റിയാ സംസാരിക്കുന്നത്?
ഇപ്പോഴും വിശപ്പ് കൊണ്ട് മരിക്കുന്ന എത്ര പാവങ്ങളുണ്ട്.
നിങ്ങള് ചന്ദ്രനിൽ നിന്ന് പൊട്ടി വീണതാണോ?
എന്നാൽ നമുക്കു മുന്നിൽ അവർ വിവേകമുള്ള അഭിജാതവർഗ്ഗമാണ് !
നിങ്ങൾക്ക് അതൊക്കെ തമ്മിലുള്ള വേർതിരിവുകൾ പോലും ചിന്തിക്കാനറിയില്ല.
എന്നെ നിങ്ങള് ജീവിതത്തിന്റെ അർത്ഥം പഠിപ്പിക്കാൻ നോക്കാണോ?
എന്നെ ചിന്തിപ്പിക്കാൻ പഠിപ്പിക്കാ?
ഒരു കാര്യവുമില്ല. നിങ്ങള് പ്രൊഫസ്സർ ആയിരിക്കാം. പക്ഷെ നിങ്ങൾക്ക് അശേഷം വിവരമില്ല.
ഒരു വലിയ ഭൂമികുലുക്കം ഉണ്ടായിരുന്നു.
സൂര്യൻ കറുത്ത രോമം കൊണ്ടുണ്ടാക്കിയ സഞ്ചി പോലെ ഇരുണ്ട് വന്നു.
ചന്ദ്രൻ രക്തവർണത്തിലും
ആകാശത്തിലെ നക്ഷത്രങ്ങൾ ഭൂമിയിലേക്ക് പതിച്ചു.
കൊടുംകാറ്റടിച്ച് അത്തിമരത്തിലെ..
പാകമാവാത്ത അത്തിപ്പഴങ്ങൾ പൊട്ടിവീഴുന്നത് പോലെ.
ആകാശം വിണ്ടുകീറി ചുരുളുകളായി മാറി.
കുന്നുകളും ദ്വീപുകളും അതിന്റെ സ്ഥാനത്തു നിന്ന് നീങ്ങി
ലോകത്തിലെ തന്നെ രാജാക്കന്മാരും മഹത്‌വ്യക്തികളും..
ഭരണാധികാരികളും പണക്കാരും..
കരുത്തരും സ്വതന്ത്രവ്യക്തികളും..
എല്ലാവരും ഗുഹകളിലും മലയിടുക്കുകളിൽ ഒളിച്ചിരുന്നു.
അവരാ മലകളോടും പാറകളോടും മന്ത്രിച്ചു 'ഞങ്ങളുടെ മേലെ പതിക്കൂ..
അങ്ങനെ ഞങ്ങളുടെ അധിപനിൽ നിന്ന് ഞങ്ങളെ ഒളിപ്പിക്കണമേ
അദ്ദേഹത്തിന്റെ ഉഗ്രകോപത്തിന്റെ തീക്ഷണത അറിയുന്ന..
ദിവസത്തിൽ നിന്ന് ഞങ്ങളെ രക്ഷിക്കണമേ
അതിനെ ആർക്ക് ചെറുത്തു നിൽക്കാനാകും?
അന്നേ ദിവസം രണ്ട് പേര്
രണ്ടേ രണ്ട് പേർ..
60 നാഴിക ദൂരമുള്ള ഒരു പട്ടണത്തിലേക്ക് പോകുകയായിരുന്നു ...
അവർ പരസ്പരം സംസാരിച്ചു കൊണ്ട് നടക്കുകയായിരുന്നു.
അവർ ചർച്ച ചെയ്യുന്നതിനിടയിൽ..
അദ്ദേഹം അവിടെ എത്തിച്ചേർന്നു.. അവർക്കൊപ്പം നടക്കാൻ തുടങ്ങി.
പക്ഷെ അവരുടെ കണ്ണുകൾക്ക് അദ്ദേഹത്തെ തിരിച്ചറിയാൻ ആയില്ല.
അദ്ദേഹം അവരോട് ചോദിച്ചു : "നിങ്ങൾ പരസ്പരം ..
എന്താണ് സംസാരിച്ചുകൊണ്ടിരിക്കുന്നത് , എന്തിനാ ദുഖിക്കുന്നത് ?"
അപ്പൊ അതിലൊരാൾ പറഞ്ഞു..
നിങ്ങള് ഉറങ്ങാണോ?
ഞാൻ ജീവിതത്തിന്റെ അർത്ഥത്തെ പറ്റി..
പറയുകയായിരുന്നു.
കലയുടെ നിസ്വാർത്ഥതയെ പറ്റിയും.
സംഗീതത്തിന്റെ കാര്യം തന്നെ നോക്കൂ.
മറ്റെന്തിനേക്കാളുമുപരിയായി സംഗീതം യഥാർത്ഥ്യവുമായി ബന്ധപെട്ടു കിടക്കുന്നു.
അത് സ്വയമേവയുള്ള ആശയങ്ങളുടെ ബന്ധം കൊണ്ടല്ല..
നേർത്തൊരു ശബ്ദം കൊണ്ടോ അതിന്റെ അഭാവത്തിലോ ഉണ്ടാകുന്നതാണ്.
മാത്രമല്ല സംഗീതമെന്നത് നമ്മളുടെ ഹൃദയത്തിന്റെ...
...അന്തരംഗങ്ങളിൽ എളുപ്പം പ്രവേശിക്കുന്ന ഒരു അത്ഭുതമാണ്.
ആ ശബ്ദത്തിന്റെ പ്രതികരണമായി നമ്മളിൽ...
...പ്രതിധ്വനിക്കുന്നത് നമ്മളെയെവരെയും ഒരുമിപ്പിക്കുന്നു.
അങ്ങനെ നമ്മളെ ഒരുമിപ്പിക്കുകയും ആനന്ദിപ്പിക്കുകയും ചെയ്യുന്ന..
ഒരു മാധ്യമമല്ലേ അത്?
എന്താണ് ഇതിന്റെയൊക്കെ ആവശ്യം? അതിനേക്കാളുപരി, ഇത് ആർക്കാണ് ആവശ്യം ?
അപ്പൊ പറയണം "ആർക്കുമില്ല. അതിന് പ്രത്യേകിച്ച് കാരണങ്ങളുമില്ല"
നിസ്വാർത്ഥതയും
ഇല്ല
എനിക്ക് തോന്നുന്നില്ല
അങ്ങനെ എല്ലാമിപ്പോ ബോധ്യമാകുന്നു.
അതിന്റെ അർത്ഥതലങ്ങളും കാരണങ്ങളും.
നമുക്ക് ഇതിലൂടെ പോവണോ?
നിർഭാഗ്യവശാൽ പോയേ പറ്റൂ. വേറെ വഴിയില്ല.
നിങ്ങൾക്കിത് കണ്ടിട്ട് അറപ്പ് തോന്നുന്നില്ലേ പ്രൊഫസ്സർ?
അങ്ങോട്ടേക്കെനിക്ക് ആദ്യം പോവാൻ പേടിയാണ്.
ചിങ്ങാച്ചൂക്കുകൾക്ക് ഒരിക്കലും വോളന്റിയർമാരാകാൻ പറ്റില്ല.
നമുക്കെന്നാൽ ലോട്ടെടുത്താലോ?
എനിക്കിതിനാ ശരിക്ക് ഒരു വോളന്റിയറെ വേണ്ടത്.
തീപ്പെട്ടിയുണ്ടോ?
താങ്ക്സ്.
വലുത് കിട്ടുന്ന ആള് പോകും.
വലിക്ക്.
വലുത് തന്നെ. തീരെ ഭാഗ്യമില്ല.
നിനക്കാ നട്ടൊന്ന് എറിഞ്ഞു നോക്കിക്കൂടെ?
എന്നാൽ അങ്ങനെയാവട്ടെ.
ഒന്ന് കൂടി ?
ശരി. ഞാൻ പൊക്കോളാം.
വേഗം പ്രൊഫസർ !
ഇവിടെ.. ഇവിടെ ഒരു വാതിലുണ്ട്
അങ്ങോട്ട് പോ ! വാതിൽ തുറന്ന് അങ്ങോട്ട് പോകൂ !
ഞാനോ ? ഇവിടേക്കും ഞാൻ തന്നെ ആദ്യം പോണമെന്നുണ്ടോ ?
നിങ്ങളല്ലേ എടുത്തത്. പോ ! ഇവിടെ ആരും അധികനേരം നിൽക്കാറില്ല.
എന്താ നിങ്ങളുടെ കൈയിൽ ? ഇവിടെ തോക്കുപയോഗിക്കാൻ പാടില്ല !
നിങ്ങള് കാരണം ചാവാൻ പോകുന്നത് നിങ്ങള് മാത്രല്ല ഞങ്ങളും കൂടിയാകും !
നിങ്ങളവിടെ കണ്ട ടാങ്കൊക്കെ മറന്ന് പോയോ?
അത് താഴെയിട്. ഞാൻ കാലുപിടിക്കാം.
നിങ്ങൾക്ക് പറഞ്ഞാ മനസിലാവില്ലേ?
എന്തെങ്കിലുമുണ്ടായാൽ എനിക്ക് നിങ്ങളെ രക്ഷിക്കാനാകും. പക്ഷെ ഇതല്ല അതിനുള്ള വഴി.
ഞാൻ കാലു പിടിക്കാം ! നിങ്ങളിത് ആരെ വെടി വെക്കാനാണ് ?
പോ, നമുക്ക് തീരെ സമയമില്ല.
ഇവിടെ വെള്ളമുണ്ട് !
ആ കൈവരി പിടിച്ചു താഴെ പോകൂ.
പക്ഷെ എങ്ങോട്ടും പോകരുത് ! ഞങ്ങൾക്ക് വേണ്ടി കാത്ത് നിൽക്ക് !
നിങ്ങളുടെ കൈയിൽ ഈ വക സാമാനങ്ങളൊന്നും ഇല്ലല്ലോ ലേ?
- എന്നുവെച്ചാൽ ? - തോക്കെന്തെങ്കിലും..
ഇല്ല. ഒരു അവസാന അടവെന്ന നിലയ്ക്ക് കൈയിലാകെ ഉള്ളത് ഒരു മരുന്നുകുപ്പിയാണ്
- എന്ത് മരുന്നുകുപ്പി ? - കുത്തിവെക്കുന്ന കൊടുംവിഷം!
കർത്താവേ! നിങ്ങള് ചാവാനാണോ ഇങ്ങോട്ട് വന്നത്?
അല്ല, ഇനി എങ്ങാനും വേണ്ടി വന്നാലോ?
എഴുത്ത്ക്കാരൻ ഇങ്ങോട്ട് വാ !
ഇങ്ങോട്ട് വാ ! നിങ്ങള് സ്വയം ചാവാനുറപ്പിച്ച്‌ വന്നതാണോ?
നിങ്ങളോട് അവിടെ പുറത്ത് നിൽക്കാനല്ലേ പറഞ്ഞത് ! അനങ്ങരുത് !
ഇതിന് കാരണം നിങ്ങളാണ്.
എന്തേ ?
അങ്ങോട്ടേയ്ക്ക് ആദ്യം നിങ്ങൾക്ക് തന്നെ പോയാ മതിയാരുന്നില്ലേ?
അവൻ പേടിച്ചിട്ട് തെറ്റായ വഴിയിൽ കൂടിയാ പോയിരിക്കുന്നത്.
ഒരു പരീക്ഷണം കൂടി.
പരീക്ഷണങ്ങളും, വസ്തുതകളും ,യാഥാർത്ഥ്യത്തിന്റെ ഉദാഹരണങ്ങളും..
അങ്ങനെ ഒരു വസ്തുതകളുമില്ല. പ്രത്യേകിച്ച് ഇവിടെ.
ഇതൊക്കെ ആരുടെയോ മണ്ടൻ കണ്ടുപിടുത്തമാണ്.
നിങ്ങൾക്ക് തോന്നുന്നില്ലേ?
പക്ഷെ നീ എന്തായാലും ഇതൊക്കെ ആരുടെ കണ്ടുപിടുത്തമാണെന്ന് അറിഞ്ഞേ പറ്റൂ.
എന്തിനെന്നും.
നിങ്ങളുടെ ഈ വിവരം കൊണ്ട് എന്ത് ഉപകാരം ഉണ്ടാവാനാണ്?
അതിനു ആരുടെ മനസ്സ് പശ്ചാത്തപിക്കാനാണ്? എന്റെയോ?
എനിക്ക് വിവേചനബുദ്ധിയെന്ന സാധനമേയില്ല. തല നിറച്ചു ചൂട് മാത്രമേയുള്ളൂ
എന്നെ പറ്റി ഏതെങ്കിലുമൊരു നാറി കുറ്റം പറയുന്നത് കേട്ടാൽ തീരുന്നതേയുള്ളൂ ഞാൻ
ഒരാളൊന്ന് ശബ്ദമുയർത്തി സംസാരിച്ചാൽ പിന്നെയും എനിക്ക് നോവും.
എന്റെ ഹൃദയവും മനസ്സും അവർ കാർന്നു തിന്നും
എന്റെ മനസ്സിലെ അഴുക്ക് കളഞ്ഞാലും വീണ്ടും അവരതിനെ കുത്തി നോവിക്കാൻ വരും.
വലിയ വിദ്യാസമ്പന്നരാണത്രെ.
വെറും വിവേകശൂന്യർ.
എന്നിട്ട് ഈ ജേർണലിസ്റ്റുകളും എഡിറ്റർമാരും..
വിമർശകരും.. അങ്ങനെ കുറേ കൂട്ടങ്ങൾ..
എല്ലാർക്കും ഇനിയും ഇനിയും വേണമെന്നാണെല്ലോ !
ഞാൻ സാഹിത്യത്തെ വെറുക്കുന്നെങ്കിൽ എന്നെ എഴുത്തുക്കാരനെന്നു വിളിക്കുന്നതിൽ യുക്തിയുണ്ടോ?
ഇത് അത്യധികം നിരാശയും വേദനയും ലജ്ജാവഹവുമായ ഒരു ജോലി ആയിരുന്നെങ്കിൽ..
ഏതാണ്ട് മൂലക്കുരു കീറിപൊളിക്കുന്നത് പോലെയുണ്ടാകും.
എന്റെ പുസ്തകങ്ങൾ വായിച്ചു നല്ലവരാകുന്ന...
...ആരെങ്കിലുമുണ്ടായിരുന്നെങ്കിലെന്ന് ഞാൻ ആഗ്രഹിച്ചിരുന്നു.
എയ്, എന്നെ ആർക്ക് വേണം !
ഞാൻ ചത്തു കഴിഞ്ഞു രണ്ട് ദിവസം കൊണ്ട് എല്ലാരും...
...എന്നെ മറക്കും. പുതിയ ആളെ ഇഴ കീറി ചർച്ച ചെയ്യും
എനിക്കവരെ മാറ്റണമെന്നുണ്ടായിരുന്നു. എന്നിട്ട് മാറിയത് ഞാനാണ്.
എന്നെ അവരെ പോലെ ആക്കി.
ഭാവി ഭൂതകാലത്തിന്റെ തുടർച്ച മാത്രമാണ്.
ഭാവിയുടെ പരിവർത്തനങ്ങൾ ചക്രവാളത്തിനപ്പുറമാണ് ഉള്ളതെങ്കിലും.
ഇപ്പൊ ഭാവിയും ഭൂതവുമൊക്കെ ഒന്നായി.
അവരതിന് തയ്യാറായിരുന്നോ?
അവർക്ക് ഒരു കോപ്പിനെ പറ്റിയും അറിയണ്ട ! വെട്ടി കീറി മുറിക്കാൻ മാത്രമറിയാം !
നിങ്ങള് സത്യത്തിൽ ഭാഗ്യവാനാണ്. !
കർത്താവേ.. നിങ്ങളൊരു 100 വർഷം എന്തായാലും ജീവിക്കും !
അതെന്താ ലോകം നിലനിൽക്കുന്നത് വരെ ആയുസ്സുണ്ടായാൽ?
അനശ്വരനായ യഹൂദയെ പോലെ.
നിങ്ങള് നല്ലൊരു മനുഷ്യനാണ്
എനിക്ക് നിങ്ങളിൽ സംശയമുണ്ടായിരുന്നു.
നിങ്ങളെത്ര മാത്രം അനുഭവിച്ചെന്നു എനിക്ക് ഊഹിക്കാവുന്നതേയുള്ളൂ.
ആ കുഴൽ അത്രക്ക് ദുരന്തമാണ് ! സോണിൽ തന്നെ ഏറ്റവും വൃത്തികെട്ട സ്ഥലം !
അതിനെ " ഇറച്ചി വെട്ടുയന്ത്രം "എന്ന് വിളിക്കുമെങ്കിലും അതിന്റെ അവസ്ഥ അതിനേക്കാളും ഭീകരമാണ്.
അവിടെ കുറേ ആൾക്കാർ മരിച്ചിട്ടുണ്ട് !
പോർക്ക്യൂപിൻ അങ്ങേരുടെ സഹോദരനെ അവിടെ കിടന്ന് മരിക്കാൻ വിട്ടു.
അവൻ നല്ലൊരു കലാകാരനായിരുന്നു.
ഇത് കേൾക്ക്.
ഗ്രീഷ്മം കടന്ന് പോയി.. സ്മാരകലിഖിതങ്ങൾ ബാക്കി വെക്കാതെ..
എങ്കിലും സൂര്യന്റെ താപത്താൽ അവിടെ ഇപ്പോഴും ചൂടാണ്. അതും പോരായിരുന്നു.
എല്ലാ യഥാർത്ഥ്യങ്ങളും ഒരുപോലെ ഒത്തുചേർന്നു.
ആവണക്കിൻ ഇല പോലെ അതെന്റെ കൈവെള്ളയിൽ ചേർന്ന് നിന്നു .
അതും പോരായിരുന്നു.
നന്മയിൽ നിന്ന് പൈശാചികതയെ വേർതിരിച്ചു അതിനെ കത്തിച്ചാമ്പലാക്കിയപ്പോൾ..
ആ പ്രകാശം ലോകമെങ്ങും വ്യാപിച്ചു. പക്ഷെ അതും പോരായിരുന്നു.
ജീവിതമൊരു ആവരണമായി എന്നെ സംരക്ഷിച്ചു പോന്നു.. അതെന്നെ ആഹ്ലാദഭരിതനാക്കി.
ഞാനെത്ര ഭാഗ്യവാനായിരുന്നു. പക്ഷെ അതും പോരായിരുന്നു.
ഇലകൾ കത്തിയമർന്നിരുന്നില്ല. കൈകൾക്ക് ക്ഷതവും സംഭവിച്ചിരുന്നില്ല.
സ്ഫടികം പോലെ തിളക്കമാർന്നതും വ്യക്തവുമായ ദിനങ്ങൾ.. പക്ഷെ.. അതും പോരായിരുന്നു.
കൊള്ളാമല്ലേ ? അവനെഴുതിയ വരികളാ.
നീ എന്താ എപ്പോഴുമിങ്ങനെ മുറുമുറുത്തോണ്ട് ഇരിക്കുന്നത്?
-ഞാൻ വെറുതെ . - എനിക്ക് നിന്നെ കാണുമ്പോഴേ ക്ഷീണമാകുന്നു!
എനിക്കിന്ന് നല്ല സന്തോഷമുണ്ട്. ഇത് എല്ലാവരെ കൊണ്ടും സാധിക്കുന്ന കാര്യമല്ല!
നിങ്ങൾ എല്ലാം നേരാവണ്ണം ചെയ്തു. നിങ്ങൾ നല്ല സത്യസന്ധരും നന്മയുമുള്ള മനുഷ്യരാണ്.
നിന്നെ പറ്റിയുള്ള എന്റെ ധാരണ ശരിയായതിൽ ഞാൻ അഭിമാനിക്കുന്നു !
അവന്റെ മുഖത്ത് നോക്ക് ! എല്ലാം ഭംഗിയായി അവസാനിച്ചതിന്റെ സന്തോഷം കണ്ടോ?
വിധി ! സോൺ ! എന്നിട്ട് അവൻ പറയാ ഞാൻ നല്ല മനുഷ്യനാണത്രെ !
ആ രണ്ട് തീപ്പെട്ടിക്കൊള്ളി കൊണ്ട് എന്നെ...
...പൊട്ടനാക്കിയത് എനിക്ക് മനസ്സിലായില്ലെന്ന് കരുതിയോ?
- അങ്ങനെയല്ല, ഇത് നിങ്ങൾക്ക് മനസ്സിലാവില്ല. - ശരിയാ, എനിക്കെങ്ങനെ മനസ്സിലാവാനാണ്!
ക്ഷമിക്കണം, പ്രൊഫസ്സർ.. പറയുന്നത് കൊണ്ട് വിഷമമാകരുത്.
ഈ അലവലാതിക്ക് നിങ്ങളെയാ ഇഷ്ടം.
ഇത് അന്യായമാണ് !
ഞാനെന്ന രണ്ടാം കിട നികൃഷ്ടജീവിയെ അവൻ ആ വൃത്തികെട്ട കുഴലിൽ കൂടി നടത്തിച്ചു !
ഇറച്ചിവെട്ട് യന്ത്രം പോലും ! അതിനെ ഇങ്ങനെയൊരു പേരൊക്കെയിട്ട നിന്റെ തല അപാരം.
ആര് ജീവിക്കണം ആരൊക്കെ ഇറച്ചിവെട്ട് യന്ത്രത്തിൽ നുറുങ്ങി മരിക്കണം..
എന്ന് തീരുമാനിക്കാനുള്ള അധികാരം ആർക്കാണുള്ളത്?
നിങ്ങള് തന്നെയല്ലേ എടുത്തത് !
എന്ത് ? രണ്ട് വലിയ തീപ്പെട്ടികൊള്ളികളിൽ നിന്ന് ഏറ്റവും വലിയത് തിരഞ്ഞെടുത്തതോ?
ഈ തീപ്പെട്ടികൊള്ളി കൊണ്ടാണോ ഇതൊക്കെ തീരുമാനിക്കുന്നത്.
നീ നട്ട് വെച്ച് എറിഞ്ഞു വഴി തെളിച്ചപ്പോ..
സോണത് അനുവദിച്ചു.
ഞങ്ങൾ നിന്നെ പിന്തുടരുക മാത്രമാണ് ചെയ്തത്.
ഇത് ഒരുപാട് അതിരുകടക്കുന്നുണ്ട്
ഇവിടെ ഒരു അബദ്ധം പറ്റിയാൽ അത് എത്രത്തോളം അപകടമാണെന്ന് നിങ്ങൾക്കൊന്നും ഊഹിക്കാനാവില്ല.
ഒരാളാദ്യം കേറിയേ പറ്റൂ.
ആണെങ്കിലും അല്ലെങ്കിലും എന്താ ഇത് ക്ലിനിക് അല്ല !
ആരെങ്കിലും ഒരാൾ ആദ്യം കേറിയല്ലേ പറ്റൂ.
തൊടരുത് !
ലബോറട്ടറി 9ലേയ്ക്ക് കണക്റ്റ് ചെയ്യാമോ?
ഒരു നിമിഷം .
ഹലോ?
ഞാൻ വിളിച്ചത് ശല്യമായി കാണില്ലെന്ന് വിശ്വസിക്കുന്നു.
- നിങ്ങൾക്കെന്താ വേണ്ടത് ? - കുറച്ചു നേരം ഒന്ന് സംസാരിക്കാനാണ്.
നിങ്ങള് എന്നിൽ നിന്ന് ഒളിപ്പിച്ച് വെച്ചത് ഞാൻ കണ്ടെത്തി.
ആ പഴയ കെട്ടിടം. നാലാമത്തെ ഉള്ളറ. ഞാൻ പറയുന്നത് കേൾക്കുന്നില്ലേ ?
ഞാൻ സെക്യൂരിറ്റിയെ അറിയിക്കാൻ പോവാണ്.
അറിയിക്കണോ വേണ്ടയോ എന്നത് നിങ്ങളുടെ ഇഷ്ടം.
എന്റെ സഹപ്രവർത്തകരെ എനിക്ക് എതിരായി തിരിക്കുകയോ...
...എന്ത് വേണമെങ്കിലും ചെയ്തോ. പക്ഷെ ഒരുപാട് വൈകി പോയി.
ഇവിടെ നിന്ന് ഞാൻ ഒരടി വെച്ചാൽ അവിടെ എത്തും.
ഒരു ശാസ്ത്രജ്ഞനെന്ന നിലയിൽ ഇത് നിങ്ങളുടെ അന്ത്യമാണെന്ന് മനസ്സിലാക്കുനുണ്ടോ?
നിങ്ങൾ സന്തോഷിച്ചാട്ടെ !
എന്താ സംഭവിക്കാൻ പോകുന്നതെന്ന് നിങ്ങൾക്ക് വല്ല നിശ്ചയവുമുണ്ടോ?
എന്നെ വീണ്ടും പേടിപ്പിക്കാൻ നോക്കാണോ?
എന്റെ ജീവിതകാലം മുഴുവൻ ഞാൻ എന്തിനെയൊക്കെയോ പേടിച്ചു കൊണ്ടിരിന്നു. നിന്നെ വരെ.
എന്നാൽ എനിക്കിപ്പോ ഒന്നിനെയും പേടിയില്ല.
നീ ഹീറോസ്ട്രാറ്റസനെ പോലെ ധീരനായ വ്യക്തിയൊന്നുമല്ല !
(ഹീറോസ്ട്രാറ്റസ് - പ്രശസ്തിയ്ക്ക് വേണ്ടി പ്രാചീന ലോകമഹാത്‌ഭുതങ്ങളിൽ ഒന്നായ ആർട്ടിമീസിന്റെ ക്ഷേത്രം തീ വച്ചു നശിപ്പിച്ച ഗ്രീക്കുകാരൻ.)
ഇരുപത് വർഷം മുൻപ് നിങ്ങളുടെ ഭാര്യയുമായി ഞാൻ കിടക്ക പങ്കിട്ടതുകൊണ്ട്..
എന്റെ ജീവിതം നശിച്ചു കാണാൻ നിങ്ങൾ ആഗ്രഹിക്കുന്നു.
എന്റെ ഒപ്പത്തിനൊപ്പം എത്തിയെന്നു കരുതി നിങ്ങൾ അർമാദിക്കുന്നു !
നിങ്ങൾക്ക് എന്ത് പണിയാണോ ഒപ്പിക്കേണ്ടത് അത് പോയി ചെയ്തോളൂ.
ഈ കാൾ കട്ട് ചെയ്യരുത് !
നിങ്ങൾക്ക് കിട്ടാവുന്ന ഏറ്റവും വലിയ ശിക്ഷ ജയിൽവാസമല്ല.
ആ ശിക്ഷ നിങ്ങൾക്ക് നിങ്ങളോട് തന്നെ ക്ഷമിക്കാൻ കഴിയില്ല എന്നതാണ്.
ആ ജയിലിൽ വെച്ച് നിങ്ങളും നിങ്ങളുടെ കൂടെയുള്ളവരും...
...തൂങ്ങിയാടുന്നതും ഞാൻ മുൻകൂട്ടി കാണുന്നുണ്ട്.
എന്താ കാര്യം പ്രൊഫസ്സർ?
ഈ റൂമിനെ പറ്റി എല്ലാവരും അറിഞ്ഞാൽ എന്താകും അവസ്ഥയെന്ന് ചിന്തിച്ചിട്ടുണ്ടോ?
എല്ലാവരും ഇങ്ങോട്ട് പാഞ്ഞെത്തും.
നിമിഷനേരത്തിനുള്ളിൽ തന്നെ.
ഇന്നല്ലെങ്കിൽ നാളെ ! ഒന്നോ പത്തോ ആയിരിക്കില്ല പതിനായിരങ്ങൾ ഇങ്ങോട്ട് പ്രവഹിക്കും !
പരാജിതരായ രാജാക്കന്മാർ , പുരോഹിതർ, മേധാവികൾ..
മനുഷ്യവംശത്തിന്റെ നല്ലനടപ്പിനായി സ്വയം നിയമിതരായവർ !
അവർ വരുന്നത് കാശിനോ പ്രചോദനത്തിനോ ആയിരിക്കില്ല, ഈ ലോകത്തെ മാറ്റാനാണ് !
അത്തരക്കാരെ ഞാനിങ്ങോട്ടേയ്ക്ക് കടത്താറില്ല! എനിക്കിതൊന്നും അറിയില്ലെന്നാണോ നിങ്ങൾ കരുതുന്നത്?
നിനക്ക് സത്യത്തിൽ എന്തെങ്കിലും അറിയുമോ?
ഈ ലോകത്ത് നിങ്ങൾ മാത്രമൊന്നുമല്ലല്ലോ സ്റ്റോക്കർ ആയിട്ടുള്ളത്.
ആരെ കടത്തണം..
ആരെ കടത്തണ്ട എന്ന് നിശ്ചയിക്കാൻ ഒരു സ്റ്റോക്കറിനുമാകില്ല.
നിങ്ങൾ എത്രയെത്ര കുറ്റങ്ങൾ ഇതിന്റെ പേരിൽ ചെയ്തു കാണും !
ഇതല്ലേ നീ ചെയ്തുകൊണ്ടിരിക്കുന്നത്?
ഗവണ്മെന്റിനു എതിരെ പ്രവർത്തിക്കുന്ന കൂട്ടങ്ങളും മാഫിയകളും..
ഇവരൊക്കെയല്ലേ നിന്റെ ഉപഭോക്താക്കൾ?
സമയമാകുമ്പോൾ തുറന്ന് വിടാൻ..
നിങ്ങൾ ഒളിപ്പിച്ചു വെയ്ക്കുന്ന വൃത്തികേടുകളും മാലിന്യങ്ങളുമല്ലേ ഇത്?
ഈ സാംസ്കാരിക വിസർജനമൊന്ന് നിർത്താമോ?
നിങ്ങൾ ശരിക്കും ഈ കെട്ടുകഥകളിൽ വിശ്വസിക്കുന്നുണ്ടോ?
നല്ലതിലൊന്നും വിശ്വസിക്കില്ല ! ചീത്ത കാര്യങ്ങളിൽ ഉറപ്പായും വിശ്വസിക്കുമല്ലോ !
എന്താണിത് !
മനുഷ്യവംശം ഒട്ടാകെ വെറുപ്പോ സ്നേഹമോ വ്യാപിക്കാൻ..
ഒരാൾക്കും ആവില്ല.
കാശോ പെണ്ണോ അതോ പ്രതികാരത്തിനുള്ള ആഗ്രഹമോ..
എന്റെ യജമാനൻ എന്റെ പുറത്ത് കൂടി കാറോടിച്ചു കയറ്റുന്നത് മനസ്സിലാക്കാം.
പക്ഷെ ഈ ലോകം മുഴുവൻ ഭരിക്കുന്നതോ !
ഭൂമിയിലെ ദൈവത്തിന്റെ സ്വന്തം സാമ്രാജ്യം !
ഇതൊന്നും വെറും ആഗ്രഹങ്ങളല്ല.. ഇത് പ്രത്യയശാസ്ത്രമാണ്, ആശയങ്ങളാണ്, നടപടികളാണ്.
നിർവികാരമായ ദയയെ ആരും തിരിച്ചറിയുന്നില്ല.
അത് വെറും ജന്മസിദ്ധമായ പ്രേരണയായി മാത്രമേ കണക്കാകുന്നുള്ളൂ.
മറ്റുള്ളവരുടെ ചിലവിൽ ഒരിക്കലും യഥാർത്ഥ സന്തോഷം ഉണ്ടാകുന്നില്ല.
എനിക്കത് ഇപ്പൊ നന്നായി മനസ്സിലാകുന്നുണ്ട്.
മാനവരാശിയെ നല്ല പ്രവർത്തികളിൽ ആഴ്ത്താൻ നിങ്ങൾ ലക്ഷ്യമിടുന്നു.
ഞാനെങ്കിൽ എന്നെ പറ്റിയോ നിന്നെ പറ്റിയോ എന്നല്ല..
ഈ മനുഷ്യവംശത്തെ കുറിച്ച് പോലും ആലോചിക്കാറില്ല.
കാരണം നിങ്ങളൊന്നും നേടിയെടുക്കാൻ പോകുന്നില്ല.
പ്രൊഫെസ്സറിനു നൊബേൽ പ്രൈസ്സെങ്കിലും കിട്ടട്ടെ.
അതുമല്ലെങ്കിൽ ഇതുപോലെ നിങ്ങൾക്ക് ഒട്ടും അർഹിക്കാത്ത വല്ല ബഹുമതിയും കിട്ടുന്നുണ്ടാകും.
അത് നിങ്ങൾ തീരെ പ്രതീക്ഷിക്കാത്ത എന്തെങ്കിലും ആയിരിക്കും.
നമ്മൾ ആഗ്രഹിക്കുന്നതൊന്ന് കിട്ടുന്നത് വേറൊന്ന്.
അതെന്തിനാ ചെയ്തത്?
ടെലഫോൺ ... ഇലെക്ട്രിസിറ്റി
നല്ല പുത്തൻ ഉറക്കഗുളികകൾ.
ഇപ്പോ ഇങ്ങനെ ഉള്ളതൊന്നും ഉണ്ടാക്കാറില്ലല്ലോ. ഇവിടെ എങ്ങനെ ഇതൊക്കെ വന്നു?
നമുക്ക് തിരിച്ചു പോയാലോ?
ഇരുട്ടി കഴിഞ്ഞാൽ തിരിച്ചു പോകാൻ ബുദ്ധിമുട്ടായിരിക്കും.
എനിക്കിപ്പോ എല്ലാം പിടികിട്ടി.
നിങ്ങളുടെ കവിത പാരായണവും വഴി നടത്തിക്കലുമൊക്കെ..
ഞങ്ങളോടുള്ള വെറും മാപ്പ് പറച്ചിലായിരുന്നു.
എനിക്ക് നിന്നെ മനസ്സിലാവാഞ്ഞിട്ടല്ല.
കയ്പ്പേറിയ ബാല്യവും ദാരിദ്ര്യം നിറഞ്ഞ ചുറ്റുപാടും..
പക്ഷെ ഞാൻ നിന്നോട് ക്ഷമിക്കാൻ പോകുന്നില്ല.
ഒരു ഉപകാരം ചെയ്യാമോ. ഇതൊന്ന് നിർത്ത്.
പ്രൊഫസ്സർ, ഇങ്ങോട്ട് വരൂ.. പ്ലീസ്.
ഒന്ന് ക്ഷമിക്കൂ. ഇങ്ങനെ തിരക്ക് പിടിക്കല്ലേ.
എനിക്ക് തിരക്കൊന്നുമില്ല.
എനിക്കറിയാം നിങ്ങൾക്ക് നല്ല ദേഷ്യം വരുന്നുണ്ടെന്ന്.
എന്തായാലും.. നമ്മൾ..
അതിനു തൊട്ടടുത്തു വരെ എത്തിയിരിക്കുന്നു.
ഇത് നിങ്ങളുടെ ജീവിതത്തിലെ സുപ്രധാന നിമിഷമാണ്.
നിങ്ങളൊന്ന് മനസ്സിലാക്കണം.
നിങ്ങളുടെ ഉള്ളിലെ ആഗ്രഹങ്ങൾ എല്ലാമൊന്നും ഇവിടെ സാധിച്ചെന്ന് വരില്ല.
ഏറ്റവും ആത്മാർത്ഥമായ ആഗ്രഹം ! ദുരിതത്തിനുള്ള ഉത്തരം !
ഒന്നും പറയേണ്ടതില്ല.
നിങ്ങൾ നിങ്ങളുടെ പൂർവ്വകാലമൊന്ന്..
ഓർത്തു നോക്കൂ..
തന്റെ ഭൂതകാലത്തെ കുറിച്ച് ഓർത്തു നോക്കുമ്പോൾ ഒരുവൻ കൂടുതൽ കരുണയുള്ളവനായി മാറുന്നു.
പിന്നെ പ്രധാനമായും..
പ്രധാനമായിട്ടും..
ഇത് നിങ്ങൾ വിശ്വസിച്ചേ പറ്റൂ.
അപ്പൊ പോകാം
ആരാ ആദ്യം പോകുന്നത്?
നിങ്ങൾ?
ഞാനോ? എനിക്ക് പോകണമെന്നില്ല.
എനിക്ക് മനസ്സിലാകുന്നു. ഇതത്ര എളുപ്പമല്ല.. എങ്കിലും ശരിയായിക്കോളും.
ഇത് ശരിയാകുമോന്ന്..
എനിക്ക് സംശയമുണ്ട്.
എന്റെ ഇതുവരെയുള്ള ജീവിതം ഓർത്തു നോക്കുകയാണേൽ..
എന്റെ അടുത്ത് നിന്ന് ഇതിൽ കൂടുതൽ കരുണയൊന്നും പ്രതീക്ഷിക്കണ്ട
സത്യത്തിൽ ഇത് എത്രമാത്രം ലജ്ജാവഹം ആണ്..
കരഞ്ഞ് മൂക്കൊലിപ്പിച്ചു പ്രാർത്ഥിച്ചു സ്വയം അപമാനിക്കുന്നത്..
പ്രാർത്ഥിക്കുന്നതിൽ ലജ്ജിക്കാൻ മാത്രം എന്താ ഉള്ളത്?
നിങ്ങളുടെ അഹങ്കാരമാണ് നിങ്ങളെക്കൊണ്ട് ഇങ്ങനെയൊക്കെ പറയിക്കുന്നത്.
ശാന്തനാകൂ. നിങ്ങളിതിനു തയ്യാറായിട്ടില്ല. ഇത് സർവസാധാരണമാണ്.
നിങ്ങളാദ്യം നടക്കുന്നോ?
അതെ. ഞാൻ പോവാം
പ്രൊഫസ്സറിന്റെ പുതിയ കണ്ടുപിടുത്തമാണെന്ന് തോന്നുന്നു.
മനുഷ്യാത്മാക്കളെ തിരഞ്ഞു കണ്ട് പിടിക്കുന്ന സാമഗ്രി! സോൾമീറ്റർ !
ഇത് വെറുമൊരു ബോംബ് ആണ്
എന്ത്?
നിങ്ങള് തമാശിക്കാണോ?
ഏയ്. ഇത് വെറും ഒരു ബോംബാണ്. ഇരുപത് കിലോടൺ.
എന്തിനാണ്?
ഞാനെന്റെ സുഹൃത്തുക്കൾക്കൊപ്പം ഉണ്ടാക്കിയതാണ്.
എന്റെ മുൻകാലസഹപ്രവർത്തകർക്കൊപ്പം.
ഈ സ്ഥലം ആർക്കും സന്തോഷം കൊടുക്കാൻ പോകുന്നില്ല.
പക്ഷെ ഇത് തെറ്റായ കൈകളിൽ എത്തിയാൽ..
എനിക്കത് ചിന്തിക്കാൻ പോലുമാകുന്നില്ല.
അങ്ങനെ ഞങ്ങളൊരു നിഗമനത്തിലെത്തി.
ഞങ്ങൾ സോൺ നശിപ്പിക്കുന്നില്ലെന്ന് തീരുമാനിച്ചു.
ഇനി അഥവാ എന്തെങ്കിലും അത്ഭുതശക്തി ഇതിനുണ്ടെങ്കിലും.. ഇത് പ്രകൃതിയുടെ ഭാഗം തന്നെയാണ്.
അത് പ്രതീക്ഷയ്ക്കുള്ള കാരണം കൂടിയാണ്.
അവർ ഒളിപ്പിച്ചു വെച്ച ഈ ബോംബ് ഞാൻ കണ്ടെത്തി.
പഴയ കെട്ടിടം നാലാം ഉള്ളറ.
ഇതിനെല്ലാം പുറകിൽ ഒരു സിദ്ധാന്തമുണ്ടെന്ന് ഞാൻ വിശ്വസിക്കുന്നു.
പൂർത്തീകരിക്കാൻ ആവാത്ത ഒന്നും നമ്മൾ തുടങ്ങിവെക്കാൻ പാടില്ല.
എനിക്കെല്ലാം മനസ്സിലായി. ഞാൻ കിറുക്കനൊന്നുമല്ല
ഈ മാരണം ഇങ്ങനെ തുറസ്സായി ഇരുന്നാൽ അവറ്റകൾ കയറി മേയും.
എനിക്ക് ഒരു മനസ്സമാധാനവും ഉണ്ടാവില്ല.
എന്റെ മനസ്സാക്ഷി അതിനനുവദിക്കില്ല.
പാവം, സ്വന്തമായി ഒരു പ്രശ്നം ഉണ്ടാക്കി വന്നേക്കാണ്.
ഇങ്ങോട്ട് താ !
ഇങ്ങോട്ട് തരാൻ !
നിങ്ങള് വലിയ പരിഷ്ക്കാരിയാ അല്ലേ?
- എന്താ? എന്താ നിങ്ങളുടെ പ്രശ്നം ? - വഞ്ചകനായ കീടമേ..
എന്താണ് ? നിങ്ങളോട് ഞാൻ എന്ത് ചെയ്തിട്ടാണ് ?
അവന് നമ്മളെ ഇല്ലാതാക്കണം !
ഈ ലോകത്ത് മനുഷ്യന്മാർക്ക് സ്വന്തമായിട്ടുള്ളത് പ്രതീക്ഷ മാത്രമാണ്.
എല്ലാ പ്രതീക്ഷയും അസ്തമിച്ച മനുഷ്യന്മാർക്കായി..
ഭൂമിയിൽ അവശേഷിക്കുന്ന ഒരേയൊരു സ്ഥലമാണിത്.
നിങ്ങള് സ്വന്തം ഇഷ്ടത്തിനാ ഇങ്ങോട്ട് വന്നത് !
എന്തിനാ വെറുതെ എന്റെ പ്രതീക്ഷ കൂടി ഇല്ലാതാകുന്നത്?
നിർത്ത് !
എനിക്ക് നിന്നെ നല്ലോണം മനസ്സിലാകുന്നുണ്ട് !
നിനക്ക് മനുഷ്യന്മാർക്ക് നല്ലതുണ്ടാകണമെന്നൊന്നുമില്ല.
നമ്മളുടെ വിഷമങ്ങൾ വിറ്റ് കാശാക്കുന്നവൻ !
കാശ് മാത്രമല്ല..
നിങ്ങളിത് നന്നായി ആസ്വദിക്കുന്നുണ്ട്. ഇവിടെ നമ്മളുടെ കാണപെട്ട ദൈവം നിങ്ങളാണെല്ലോ.
ആരൊക്കെ ജീവിക്കണം ആരൊക്കെ മരിക്കണം എന്ന് തീരുമാനിക്കുന്ന വഞ്ചകനായ കീടം !
അവൻ കരുതിക്കൂട്ടി തന്നെയാണ് !
ഈ സ്റ്റോക്കർമാർ ഒരിക്കലും റൂം ഉപയോഗിക്കാത്തതിന്റെ കാരണം ഇപ്പോളാണ് പിടിക്കിട്ടുന്നത്.
നിങ്ങൾ ഈ അധികാരത്തിലും നിഗൂഢതയിലും ആധിപത്യത്തിലും കിടന്ന് മദിക്കുന്നു !
വേറെന്ത് വേണം?
ഇത് സത്യമല്ല! നിങ്ങൾ.. നിങ്ങൾ തെറ്റിദ്ധരിച്ചിരിക്കുകയാണ്. !
സ്റ്റോക്കർ റൂമിലേക്ക് കടക്കാൻ പാടുള്ളതല്ല.
വ്യക്തമായ ഉദ്ദേശമില്ലാതെ ഒരു സ്റ്റോക്കർ സോണിൽ പോലും കടക്കാൻ പാടുള്ളതല്ല.
പോർക്ക്യൂപിനെ മറന്നോ?
അതെ നിങ്ങൾ പറഞ്ഞതാ ശരി. ഞാനൊരു കീടമാണ്.
ഈ ലോകത്ത് ഞാനൊരു നല്ല കാര്യം പോലും ചെയ്തിട്ടില്ല.
എന്തിന് പറയണം.. എന്റെ ഭാര്യയുടെ അടുത്ത് പോലും എനിക്കതിനു കഴിഞ്ഞിട്ടില്ല.
എനിക്ക് സുഹൃത്തുക്കളുമില്ല. പക്ഷെ എനിക്ക് ആകെ സ്വന്തമെന്ന്...
...പറയാവുന്ന സാധനങ്ങൾ കൂടി എന്റെൽ നിന്ന് തട്ടിപ്പറിക്കരുത് !
എന്റെ സ്വന്തമെന്ന് പറയാവുന്നതൊക്കെ അവരാ മുൾവേലിക്കപ്പുറം കൈക്കലാക്കി കഴിഞ്ഞു.
എനിക്കാകെ സ്വന്തമായിട്ടുള്ളത് ഇവിടെയാണ് . മനസ്സിലാകുന്നുണ്ടോ ?
ഈ സോൺ മാത്രമേ എനിക്കിനി സ്വന്തമായുള്ളൂ !
എന്റെ സന്തോഷവും സ്വാതന്ത്ര്യവും ആത്മാഭിമാനവും എല്ലാം ഇവിടെയാണ് !
എന്നെ പോലെ വേദനിക്കുന്നവരും ഗതികെട്ടവരുമായവരെ ഞാനിങ്ങോട്ടേയ്ക്ക് കൊണ്ട് വരുന്നു.
വേറെ ഒരു പ്രതീക്ഷയും ഇല്ലാത്തവരെ
എനിക്ക് അവരെ സഹായിക്കാനാകുന്നു !
വേറെ ആർക്കും അവരെ സഹായിക്കാൻ ആകുന്നില്ല. ഞാനെന്ന കീടത്തിനു മാത്രം !
അവരെ സഹായിക്കുമ്പോൾ എനിക്ക് സന്തോഷം കൊണ്ട് കണ്ണ് നിറയാറുണ്ട്.
എനിക്ക് അതിൽ കൂടുതൽ വേറൊന്നും വേണ്ട.
എനിക്ക് അറിയില്ല..
എങ്കിലും പറയട്ടെ..
നീ ദൈവത്തിന്റെ സ്വന്തം തിരുമണ്ടനാണ്.
എന്താ നടന്നുകൊണ്ടിരിക്കുന്നതെന്ന് നിനക്ക് യാതൊരു ബോധവുമില്ല.
പോർക്ക്യൂപിൻ തൂങ്ങി മരിച്ചത് എന്ത്കൊണ്ടെന്നാ നീ കരുതിരിക്കുന്നത്?
അയാൾ ഈ സോണിലേയ്ക്ക് വന്നത് സ്വാർത്ഥമായ ഉദ്ദേശത്തോടു കൂടിയായിരുന്നു.
കാശിനോടുള്ള ആളുടെ ആർത്തി കൊണ്ടാണ് പോർക്ക്യൂപിൻ...
...അയാളുടെ സഹോദരനെ മരണത്തിനു വിട്ട് കൊടുത്തത്.
അറിയാം. പക്ഷെ ആളെന്തിനാ തൂങ്ങി മരിച്ചത്?
എന്ത് കൊണ്ടാ ആളിങ്ങോട്ടേയ്ക്ക് വീണ്ടും വരാതിരുന്നത്?
കാശിനു വേണ്ടിയല്ല, സ്വന്തം സഹോദരന് വേണ്ടി?
അതിൽ ആൾക്ക് പശ്ചാത്താപം ഉണ്ടായിരുന്നു.
ആൾക്ക് വരണമെന്നുണ്ടായിരുന്നു.. എനിക്ക് അറിയില്ല.
ഒരു ആഴ്ചയ്ക്ക് ശേഷമല്ലേ അദ്ദേഹം തൂങ്ങി മരിച്ചത്.
കാരണം ഇവിടെ എല്ലാ തരം ആഗ്രഹങ്ങളും സാധിക്കില്ലെന്ന് അദ്ദേഹം തിരിച്ചറിഞ്ഞിരുന്നു.
പക്ഷെ നിങ്ങളുടെ ഉള്ളിൽ തട്ടിയ ആഗ്രഹം മാത്രമേ ഇവിടെ സാധിക്കൂ
നിങ്ങൾ എത്രയൊക്കെ അലറി പറഞ്ഞാലും..
നിങ്ങളുടെ ആത്മാർത്ഥമായ ആഗ്രഹം മാത്രമേ ഇവിടെ സാധിക്കൂ
നിങ്ങൾക്ക് അതേ പറ്റി അറിവില്ലായിരിക്കാം.
പക്ഷെ ആ ആഗ്രഹമായിരിക്കും നിങ്ങളെ ഈ ജീവിതത്തിൽ മുന്നോട്ടു നയിച്ചിട്ടുണ്ടാകുക.
നിനക്കൊന്നും മനസ്സിലാകില്ല..
അത്യാർത്തി കാരണമല്ല പോർക്ക്യൂപിന് അത് സംഭവിച്ചത്.
അയാൾ ഈ ചെളിക്കുണ്ടിൽ കിടന്ന് അവന്റെ സഹോദരന്റെ ജീവന് വേണ്ടി യാചിച്ചു.
പക്ഷെ അവന് കാശ് മാത്രമാണ് കിട്ടിയത്. വേറെയൊന്നും കിട്ടിയില്ല.
കാരണം പോർക്ക്യൂപിന്റെ ഏറ്റവും വലിയ ആഗ്രഹം ഒരു പണക്കാരനാകുക എന്നായിരുന്നു.
ധർമബോധവും മനോവേദനയുമൊക്കെ വെറും കാല്പനികമാണ്.
അത് തിരിച്ചറിഞ്ഞതിനാലാണ് അദ്ദേഹം തൂങ്ങി മരിച്ചത്.
ഞാൻ നിന്റെ റൂമിൽ കേറാൻ പോണില്ല.
എന്റെ ഉള്ളിലെ അഴുക്ക് വേറെ ആരുടെയെങ്കിലും തലയിൽ ഒഴിക്കാൻ എനിക്കിനി താല്പര്യമില്ല.
നിങ്ങളുടെ അടുത്ത് പോലും.
അത് ഒരു കയറിൽ തൂങ്ങിയേ അവസാനിക്കൂ. പോർക്യൂപിന് സംഭവിച്ചത് പോലെ.
എനിക്കെന്റെ ബംഗ്ലാവിലിരുന്ന് സ്വസ്ഥവും സമാധാനവുമായി മരിച്ചാൽ മതി.
നിനക്ക് മനുഷ്യന്മാരെ പറ്റി ഒരു ചുക്കുമറിയില്ല ചിങ്ങാചൂക്കേ..
എന്നെ പോലെ ഉള്ളവരെ സോണിലേക്ക് കടത്തിയാൽ ഇങ്ങനെയിരിക്കും.
വേറൊന്ന് കൂടിയുണ്ട്.
ഈ അത്ഭുതം ശരിക്കും നിലനിൽക്കുന്നുണ്ടെന്ന് നിങ്ങള് വിശ്വസിക്കാൻ എന്താ കാരണം?
ഈ സ്ഥലത്തിന് എല്ലാ ആഗ്രഹങ്ങളും സാധിച്ചു തരാനാകുമെന്ന് നിന്നോടാരാ പറഞ്ഞേ?
ഇവിടെ നിന്ന് സന്തുഷ്ടനായി ഒരാളെങ്കിലും തിരിച്ച് പോയിട്ടുണ്ടോ?
പോർക്ക്യൂപ്പിനെന്ത് സംഭവിച്ചു?
അത് മാത്രമല്ല, ഈ സോണിനെ കുറിച്ചും..
പോർക്യൂപിനെ പറ്റിയും റൂമിനെ പറ്റിയുമൊക്കെ നിന്നോടാരാ പറഞ്ഞത്?
അയാള് തന്നെയാണ്
ഇതിലൊക്കെ ഒരു കാര്യമുള്ളതായി എനിക്ക് തോന്നുന്നില്ല.
ഇവിടെ വന്നിട്ടിപ്പോ എന്തെങ്കിലും ഗുണമുണ്ടായോ?
എത്ര നിശബ്ദമാണ്.
നിങ്ങൾക്കും തോന്നുന്നില്ലേ?
എന്തേ ... എല്ലാം നിർത്തിയാലെന്താ?
ഭാര്യയെയും ഞങ്ങളുടെ കൊരങ്ങത്തിയെയും കൂട്ടി ഇങ്ങോട്ട് സ്ഥലം മാറാം.
അതാണ് നല്ലത്.
ഇവിടെ അവരെ വേദനിപ്പിക്കാൻ ആരുമില്ല.
നിങ്ങളെത്തിയല്ലേ.
ആ പട്ടിയെ എവിടെ നിന്നാ കിട്ടിയത്?
അതിന് എന്നോട് വല്ലാത്ത അടുപ്പമാണ്. അതിനെ അവിടെ ഉപേക്ഷിച്ചു പോരാൻ തോന്നിയില്ല.
അപ്പൊ നമുക്ക് പോകാം ? കൊരങ്ങത്തി അവിടെ കാത്തിരിക്കാ.
നിങ്ങള് വരുന്നില്ലേ?
നിങ്ങൾക്കാർക്കെങ്കിലും പട്ടിയെ വേണോ?
എന്റെ വീട്ടിൽ അഞ്ചെണ്ണമുണ്ട്.
നിങ്ങൾക്ക് പട്ടികളെ ഇഷ്ടമാണല്ലേ?
എന്ത്?
അത് കൊള്ളാം.
ശരി. അപ്പൊ പോവാം.
ഞാനെത്ര മാത്രം അവശനാണെന്ന് നിനക്കൊന്നും ചിന്തിക്കാനാവില്ല!
ദൈവത്തിനു മാത്രമേ അറിയൂ!
ബുദ്ധിജീവികളെന്ന് സ്വയം പേരിട്ടു വിളിക്കുന്ന എഴുത്തുക്കാരും ശാസ്ത്രജ്ഞരും !
ഇങ്ങനെ ദേഷ്യപ്പെടല്ലേ
അവരൊന്നിലും വിശ്വസിക്കുന്നില്ല !
അവരുടെ തലച്ചോറ് ഉപയോഗിക്കാതെ ശോഷിച്ചു പോയിരിക്കാണ്.
മതി . ഇങ്ങ് വാ. ഇവിടെ കിടക്കണ്ട. അവിടെ ബെഡിൽ കിടക്കാം.
നിലത്തു നല്ല ഈർപ്പമുണ്ട് .. ഇവിടെ കിടക്കണ്ട .
കോട്ട് ഊര്.
കർത്താവേ ! എന്ത് മനുഷ്യന്മാരാണ്..
പോട്ടെ , അത് അവരുടെ തെറ്റല്ല.
അവരുടെ അവസ്ഥയിൽ പരിതപിക്കാം. അല്ലാതെ അവരോട് ദേഷ്യപെട്ടിട്ട് എന്ത് കാര്യം !
നീ അവരെ കണ്ടില്ലേ ? അവരുടെ കണ്ണുകളിൽ ശൂന്യത മാത്രമേയുള്ളൂ.
അവർക്കാകെ ചിന്തിക്കാനാകുന്നത്..
അവരെ എങ്ങനെ സ്വയം വിൽക്കാമെന്നതാണ്.
അവരുടെ ഓരോ നീക്കത്തിനും പരമാവധി ലാഭം എങ്ങനെ ഉണ്ടാക്കാമെന്ന് മാത്രം ചിന്തയുള്ളവർ !
അവര് ജനിച്ചത് തന്നെ എന്തോ നിയോഗത്തിനാണ് പോലും !
ഒരൊറ്റ ജന്മമല്ലേ ഉള്ളൂ !
അത്തരക്കാർക്ക് എന്തിലെങ്കിലും വിശ്വാസമുണ്ടാകുമോ?
മതി. ശാന്തനാകൂ.
നിങ്ങളിപ്പോ ഒന്ന് ഉറങ്ങാൻ നോക്ക്.
ഈ രണ്ടെണ്ണത്തിനു മാത്രമല്ല, ഒരാൾക്കും വിശ്വാസമില്ല. ഒരാൾക്കും !
ഇനി ഞാൻ അവിടേക്ക് ആരെ കൊണ്ട് പോകാനാണ്?
ഈശ്വരാ..
ഏറ്റവും സങ്കടമെന്തെന്നാൽ..
അതിനെ ആർക്കും വേണ്ട.
ആർക്കും റൂം വേണ്ട. എന്റെ എല്ലാ ശ്രമങ്ങളും വെറുതെയായി.
എന്തിനാ ഇങ്ങനെയൊക്കെ പറയുന്നേ? നിർത്ത്.
ഇനി ഞാൻ അങ്ങോട്ടേക്ക് ആരെയും കൊണ്ട് പോകില്ല.
നിങ്ങളുടെ കൂടെ ഞാൻ വന്നാലോ?
എവിടേക്ക്?
എനിക്ക് ആവശ്യപ്പെടാൻ ഒന്നുമില്ലെന്ന് നിങ്ങൾ കരുതുന്നുണ്ടോ?
ഇല്ല..
നിനക്കവിടേക്ക് പോകാനാവില്ല.
പോയാലെന്താ?
ഇല്ല ഇല്ല
അത് കൊണ്ട് നിനക്കും ഉപകാരപെട്ടില്ലെങ്കിലോ?
നിങ്ങൾക്കറിയുമോ എന്റെ അമ്മ അതിനു എതിരായിരുന്നു.
നിങ്ങൾക്ക് ഇതിനോടകം മനസ്സിലായിക്കാണും. അദ്ദേഹം ഈ ലോകത്തിലൊന്നുമല്ല എന്ന്.
അയൽക്കൂട്ടം മുഴുവൻ അങ്ങേർക്ക് നേരെ പരിഹസിച്ചിരുന്നു.
അയാളൊരു കോമാളിയെ പോലെ ആയിരുന്നു. വളരെ ദയനീയമായ നോട്ടവും.
അമ്മ എന്നോട് പറയുമായിരുന്നു : "അയാൾ സ്റ്റോക്കറാണ്
അവൻ നശിച്ചവനും ജയില്പുള്ളിയുമാണ്.
സ്റ്റോക്കർ ആയവർക്ക് ഉണ്ടാകുന്ന കുട്ടികളെ പറ്റി അറിയാമോ ?"
അമ്മയോട് ഞാൻ തർക്കിക്കാനൊന്നും പോയില്ല.
അദ്ദേഹം ശപിക്കപെട്ടവനാണെന്ന് എനിക്ക് പണ്ടേ അറിയാമായിരുന്നു.
അദ്ദേഹം സ്ഥിരം തടവുകാരനാണെന്നും ഞങ്ങൾക്ക് ഉണ്ടാകുന്ന മക്കൾ എങ്ങനെയായിരിക്കുമെന്നും.
പക്ഷെ എനിക്കെന്ത് ചെയ്യാനാകും?
അയാളുടെ കൂടെ സന്തോഷത്തോടെ കഴിയാനാകുമെന്ന് എനിക്ക് ഉറപ്പുണ്ടായിരുന്നു.
എനിക്ക് കൂട്ടിനു ഒത്തിരി വിഷമങ്ങളും ഉണ്ട്.
എങ്കിലും ഇത്തിരി കയ്പ്പുള്ള സന്തോഷമാണ്..
ഇരുണ്ട് മൂടിയ ജീവിതത്തേക്കാൾ എന്ത്കൊണ്ടും നല്ലത്.
ഇതെല്ലാം എനിക്ക് പിന്നീട് ബോധ്യമായ കാര്യങ്ങളാണ്.
അദ്ദേഹം എന്റെ അടുത്തേക്ക് വന്നു പറഞ്ഞു : "എന്റെയൊപ്പം വരൂ ."
അങ്ങനെ തന്നെ ഞാൻ ചെയ്തു. ഞാനതിൽ ഒരിക്കലും പശ്ചാത്തപിച്ചിട്ടില്ല.
ഒരിക്കലും.
ഞങ്ങൾക്ക് ഒരുപാട് വിഷമങ്ങളുണ്ട്.
ഒത്തിരി നാണക്കേടും ഒത്തിരി ഭയവുമുണ്ട്.
പക്ഷെ എനിക്കതിൽ പശ്ചാത്താപമില്ല. മറ്റുള്ളവരുടെ ജീവിതത്തിൽ അസൂയപ്പെട്ടിട്ടില്ല.
ഇത് ഞങ്ങളുടെ വിധിയാണ്.. ഞങ്ങളുടെ ജീവിതമാണ്.
ഞങ്ങൾക്ക് ദുരിതങ്ങൾ സംഭവിച്ചില്ലായിരുന്നെങ്കിൽ സന്തോഷമെന്തെന്ന് അറിയാനാകില്ലായിരുന്നു.
ഞങ്ങളുടെ ജീവിതം ഇതിലും ദുരിതപൂർണമാകേണ്ടതാണ്.
അങ്ങനെ ആയിരുന്നെങ്കിൽ സന്തോഷമെന്തെന്ന് അറിയാതെ പോയേനെ.
പ്രതീക്ഷകളില്ലാത്ത ഒരു ജീവിതം ജീവിച്ചു തീർക്കേണ്ടി വന്നേനെ.
നിങ്ങളുടെ കണ്ണുകളെനിക്ക് പ്രിയപ്പെട്ടവയാണ് സുഹൃത്തേ..
അവയുടെ തിളക്കത്തിലും ചലനത്തിലും വികാരങ്ങൾ മാറി മറിയുന്നു.
ആ കണ്ണുകൾ എനിക്ക് നേരെ പെടുന്നനെ നോട്ടമിട്ടപ്പോൾ..
അത് സ്വർഗത്തിൽ നിന്നൊരു മിന്നൽ കൊണ്ടത് പോലെ മാസ്മരികമായിരുന്നു.
ആ നോട്ടം എന്റെ ഉള്ളിലാണ് തറച്ചത്.
അതിനേക്കാൾ എനിക്ക് കൗതുകമായി തോന്നിയത്..
സ്നേഹത്തിന്റെ തീനാളങ്ങളാൽ..
നിന്റെ കണ്ണുകൾ താഴേക്ക് വാടി നിന്നപ്പോൾ..
ആ താഴേക്ക് കൂമ്പിയ കൺപീലികളിൽ..
മങ്ങിയ, കെട്ടുപോയ മോഹങ്ങളെ അറിഞ്ഞതാണ്.
പരിഭാഷ : ഗായത്രി മാടമ്പി
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org